Source: http://slideflix.net/doc/1180705/asbesti-bitumikatteissa-ja-sen-aiheuttamat-riskit-bitumik..
Timestamp: 2018-12-18 14:10:23+00:00
Document Index: 23388718

Matched Legal Cases: ['kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

Download Asbesti bitumikatteissa ja sen aiheuttamat riskit bitumikatteiden kierrätyksessä
Asbesti bitumikatteissa ja sen
aiheuttamat riskit
bitumikatteiden kierrätyksessä
Ympäristönsuojelutekniikka
Pyry Savioja
SAVIOJA, PYRY:
Ympäristönsuojelutekniikan opinnäytetyö, 64 sivua, 3 liitesivua
Tarpaper Recycling Finland Oy on kierrätysalan yritys, joka kerää bitumikatejätettä purkutyömailta ja bitumikatteen valmistajilta, minkä jälkeen valmistaa siitä raaka-ainetta asfalttiteollisuudelle. Bitumikatteiden hyödyntämisessä on nähty ongelmana asbesti, jota käytettiin niiden yhtenä raakaaineena menneinä vuosikymmeninä. Tiedot asbestin käytöstä ovat kuitenkin hajanaisia, minkä vuoksi on ollut tarvetta tarkemmille tiedoille siitä,
kuinka yleisiä asbestipitoiset bitumikatteet ovat ja aiheuttavatko ne todellisuudessa ongelmia bitumikatteen kierrätyksessä.
Opinnäytetyön tarkoituksena oli hankkia tietoa asbestin käytöstä bitumikatteissa Suomessa ja arvioida, onko Tarpaper Recycling Finland Oy:n laadunvalvonta riittävällä tasolla asbestin suhteen. Tietoa kerättiin kirjallisuudesta ja vanhoista selvityksistä sekä urakoitsijoiden, bitumikatetehtaiden ja
alan vanhojen työntekijöiden haastatteluilla. Lisäksi kerättiin kirjallisuudesta ja elektronisista lähteistä tietoa asbestin ominaisuuksista ja siihen
liittyvästä lainsäädännöstä.
Asbestin käyttö Suomessa valmistettujen bitumikatteiden sirotteena lopetettiin vuonna 1973–74 ja täyteaineena 1978. Lisäksi asbestia käytettiin bitumiemulsioissa ja -liimoissa 1950-luvulta vuoteen 1984. Asbestipitoisten
tuotteiden tuotantomääristä ei löydetty tietoa, mutta niiden kerrottiin olleen
pieniä 1970-luvulla. Asbestipitoisten bitumikattotuotteiden yleisyydestä nykyisissä purkukohteissa ei saatu tilastoitua tietoa. Asbestipitoisten tuotteiden määrän arvioitiin kuitenkin olevan nykyään purkukohteissa vähäinen,
ja lisäksi lainsäädäntö ohjaa tiukasti asbestipitoisten tuotteiden purkua ja
käsittelyä. Hankittuihin tietoihin ja olemassa oleviin selvityksiin perustuen
nykyisiin kierrätystoiminnassa käytettäviin laadunvarmistuskäytäntöihin ei
ehdotettu merkittäviä muutoksia.
Asiasanat: asbesti, bitumi, kattohuopa, bitumikate, kierrätys, uusiokäyttö,
Risks caused by asbestos in recycling of bituminous roofing membranes
Bachelor’s Thesis in Environmental Engineering 64 pages, 3 pages of appendices
Recycling bituminous roofing membranes is a process where roof tear-offs
and manufacturer’s waste are collected for reuse in asphalt pavement. It is
known that asbestos was used as a proponent of bituminous roofing products decades ago, but information on how common it is in tear-offs today,
and what the asbestos content of these products is, has been lacking.
The objective of this thesis was to gather information about the use of asbestos in bituminous roofing membranes in Finland, and to evaluate the
risks asbestos causes on the operation of Tarpaper Recycling Finland Oy.
Information was gathered from the literature and through the interviews of
constructors, roofing membrane manufacturers and senior employees of
the industry. Information about asbestos, the regulations and properties of
the agent, were collected from literature and electronic sources.
Use of asbestos in Finnish bitumen roofing industry ended in 1973–74 as
a surfacing material for membranes, and in 1978 as a filler in coating bitumen for membranes. In addition, asbestos was used in bitumen adhesives
and emulsions from 1950s until 1984. The production volumes of these
products were not available, but they were said to be low in 1970s. No
documented information about the prevalence of asbestos-containing bitumen roofing products in the current demolition sites was available, but it
was estimated to be low. Additionally, legislation concerning the demolition
of asbestos-containing products is strict. No major changes were recommended for quality management in roofing membrane recycling based on
the gathered information.
Key words: asbestos, bitumen, roofing membrane, recycling, material recovery, asphalt
ASBESTIN KÄYTTÖ JA OMINAISUUDET
Serpentiiniasbesti eli krysotiili
Amfiboliasbestit
Asbestin tuotanto ja kulutus maailmassa
Asbestin tuotanto ja kulutus Suomessa
Asbestipölyn ominaisuudet
Keuhkopussin hyvälaatuiset sairaudet
Asbestialtistumisen arviointi ja työperäisen
asbestisairauden toteaminen
Asbestisairauksien seuranta
Asbestisairauksien korvaaminen ammattitautina
Työperäinen asbestialtistuminen
Asbestityötä koskeva lainsäädäntö
Asbestinäytteenotto ja -analyysit
Ilman asbestipitoisuuden määritys
Materiaalin asbestipitoisuuden määritys
BITUMITUOTTEET JA NIIDEN SISÄLTÄMÄ ASBESTI
Tislattu ja puhallettu bitumi
Polymeerimodifioidut bitumit
Bitumiliuokset ja liuospohjaiset tuotteet
Bitumikattotuotteiden sisältämä asbesti
BITUMIKATTEEN KIERRÄTYS
Bitumikatteen kierrätyksen prosessi
Jalostusprosessi ja välivarastointi
ASBESTIN AIHEUTTAMAT RISKIT
Säädökset ja raja-arvot
Laadunvalvonnan nykytilanne
Asbestin tunnistaminen jätteen syntypaikalla
Rakennus- ja purku-urakoitsijat
Asbestin esiintymisen todennäköisyys
kierrätysmateriaalissa
Altistumisen suuruus
Asbestin potentiaalinen määrä BitumenMixissä
Säilytettävät toimepiteet
Ehdotuksia uusiksi toimenpiteiksi
Vuoden 2016 alussa astui voimaan orgaanisen jätteen kaatopaikkakielto,
minkä vuoksi bitumikatejätteen loppusijoittaminen kaatopaikalle jouduttiin
lopettamaan (VNa 331/2013, 28 §, 53 §). Lisäksi EU:n tasolla on asetettu
tavoitteeksi, että vuoteen 2020 mennessä 70 % rakennusjätteestä hyödynnettäisiin muutoin kuin energiana tai polttoaineena (VNa 179/2012, 16 §).
Nämä säädökset yhdessä luovat painetta rakennusjätteen kierrätyksen tehostamiselle ja avaavat uusia liiketoimintamahdollisuuksia. Suomessa tähän kysyntään on vastannut Tarpaper Recycling Finland Oy (käytetään
jatkossa lyhennettä TRF), joka aloitti toimintansa vuoden 2013 lopussa.
Yritys kerää bitumikatejätettä bitumikatteen valmistajilta sekä rakennus- ja
purku-urakoitsijoilta, ja valmistaa siitä rouhetta, jota voidaan käyttää asfaltin valmistuksessa neitseellistä bitumia korvaavana raaka-aineena.
On yleisesti tiedossa, että asbestia käytettiin raaka-aineena suomalaisessa bitumikateteollisuudessa menneinä vuosikymmeninä. Tämän työn
tarkoituksena on kerätä aihealueesta historiatietoa ja arvioida, aiheuttaako
asbesti riskejä TRF:n toiminnassa.
Opinnäytetyössä esitellään asbestin yleisiä ominaisuuksia, käyttökohteita,
sen aiheuttamia sairauksia ja aiheeseen liittyvää lainsäädäntöä. Lisäksi
kirjallisuudesta ja asiantuntijoiden haastatteluiden avulla etsitään tietoa asbestin käytöstä bitumikattotuotteissa. Nykyisen lainsäädännön mukaan purettavien rakenteiden asbestipitoisuus tulee aina selvittää ennen purkutöiden aloittamista, eli teoriassa asbestijätteen päätyminen TRF:lle ei pitäisi
olla mahdollista. Opinnäytetyössä kuitenkin haastatellaan TRF:n asiakkaina olevia purku- ja kattourakoitsijoita sekä jätehuoltoyhtiöitä tietojen
saamiseksi siitä, kuinka säädöksiä on käytännössä sovellettu.
Haastattelujen sekä kirjallisuudesta saadun tiedon perusteella pyritään
muodostamaan käsitys siitä, voidaanko asbestia pitää merkittävänä vaaratekijänä TRF:n toiminnassa ja riittävätkö nykyiset käytännöt riskien hallitsemiseksi. Työn lopussa esitetään toimenpide-ehdotukset laadunvarmistuksen tehostamiseksi.
Asbesti on yleisnimitys luonnossa esiintyville magnesium- ja magnesiumrautapitoisille kuitumaisille silikaattimineraaleille (Nikkarinen, Aatos & Teräsvuori 2001, 8). Asbestia on käytetty hyvien ominaisuuksiensa vuoksi
laajasti rakennusteollisuudessa 1900-luvulla kulutushuipun ollessa länsimaissa 1970-luvulla (Riala, Pirhonen & Heikkilä 1993, 7). Suomessa asbestin käyttöä alettiin rajoittamaan 1970-luvulla, kun sen terveydelle haitalliset vaikutukset tulivat yleiseen tietoon (Vikström 1993, 12–13). Lopulta
asbestipitoisten tuotteiden valmistus ja maahantuonti kiellettiin Suomessa
1.1.1993 ja myyminen sekä käyttöönotto 1.1.1994 (VNp 852/1992, 3 §).
Asbesti on kaupallinen nimitys joukolle luonnossa esiintyviä silikaattimineraaleja, joihin kuuluvat
krysotiili, [Mg3Si2O5(OH)4]n
krokidoliitti, [NaFe2+3Fe3+2Si8O22(OH)2]n
amosiitti, [(Mg,Fe2+)7Si8O22(OH)2]n
antofylliitti, [(Mg,Fe2+)7Si8O22(OH)2]n
tremoliitti, [Ca2Mg5Si8O22(OH)2]n
aktinoliitti, [Ca2(Mg,Fe2+)5Si8O22(OH)2]n (International Agency for
Research on Cancer 2012, 220).
Lainsäädännössä myös asbestin kaltainen mineraali erioniitti luokitellaan
asbestiksi (VNa 798/2015, 2 §).
Yhteistä näille mineraaleille on kuitumaisen rakenteensa lisäksi mm. joustavuus ja kemiallinen kestävyys. Asbestilaatuja on kuusi ja ne voidaan mineralogisesti jakaa kahteen eri ryhmään: serpentiineihin ja amfiboleihin.
Eniten käytetty asbesti, krysotiili, kuuluu serpentiineihin, kun taas muut
viisi asbestilaatua eli krokidoliitti, amosiitti, antofylliitti, tremoliitti ja aktinoliitti, kuuluvat amfiboleihin. Kaikki kuitumaiset mineraalit eivät kuitenkaan ole asbesteja, vaan nimityksellä viitataan tähän tiettyyn kuitumaisten
mineraalien joukkoon. Asbesteille tyypillisiä ovat verrattain ohuet (halkaisija yleensä < 1 µm), mutta pitkät (5-10 µm) kuidut. (Institute of Medicine
2006, 51.)
Asbestilla on monia haluttuja ominaisuuksia (taulukko 1), joiden vuoksi sitä
on käytetty laaja-alaisesti eri tarkoituksissa. Asbestin hyviä ominaisuuksia
ovat mm.:
kemikaalien, etenkin happojen ja emästen kestävyys
bakteerien kestävyys
sähköneristävyys
korkea pituus/halkaisija suhde
kitkan ja kulumisen kestävyys
kosteudeneristävyys
akustiikkaa parantavat ominaisuudet (Riala ym. 1993, 7).
TAULUKKO 1. Asbestien ominaisuuksia (Vikström 1993, 9–11)
Krokidoliitti Amosiitti
vihreänharmaa sininen
harmaankeltainen keltainen,
/ ruskea
ruskea tai
erittäin hyvä /
Ominaispaino, kg/m3
Vetolujuus, MN/m2
Sulamislämpötila, °C
Kuiturakenteen hajoamislämpötila, °C
2.1.1 Serpentiiniasbesti eli krysotiili
Krysotiili eli niin sanottu valkoinen asbesti on ylivoimaisesti eniten käytetty
asbestilaatu maailmassa, sillä arviolta 90 % maailmassa käytetystä asbestista on krysotiilia (Frank & Joshi 2014, 257–262). Krysotiili kuuluu serpentiineihin, jotka kuuluvat silikaatteihin. Ne koostuvat tetraedrin muodossa
olevista SiO44- -ioneista (piiatomi keskellä ja happiatomit tetraedrin kärjissä), jotka muodostavat levymäisen rakenteen. Siihen liittyy toinen levymäinen rakenne, jonka muodostavat polymerisoituneet Mg(OH)66- -ionit
(oktaedrin muodossa). Krysotiilia esiintyy myös muodoissa, joissa pii on
korvautunut alumiinilla tai magnesium on korvautunut raudalla tai alumiinilla. (Institute of Medicine 2006, 52–54.)
Kuviossa 1 nähdään, kuinka yleisimmässä serpentiinissä, lizardiitissa, silikaattitetraedrit (harmaat ja valkoiset kolmiot) ovat sitoutuneena magnesiumoktaedreihin (tikut ja pallot). Kuvassa 1 nähdään hyvin krysotiilin kuitumainen rakenne.
KUVIO 1. Lizardiitin rakenne (Institute of Medicine 2006, 53)
KUVA 1. Krysotiili (Zimbres 2006)
2.1.2 Amfiboliasbestit
Amfibolit ovat yleisiä silikaattimineraaleja, joista vain pieni osa esiintyy asbestimuodossa. Asbesteiksi luokiteltuja amfiboleja ovat krokidoliitti, amosiitti, antofylliitti, tremoliitti ja aktinoliitti.
Amfibolimineraalit muodostuvat silikaattitetraedrien muodostamista ketjuista ja oktaedrimuodossa olevista metalli-ioneista kuvion 2 tapaan. Kuvion 2 c-osassa nähdään, miten rakenneosat liittyvät toisiinsa: T:llä merkityt kohdat vastaavat b-osassa harmaina kolmioina kuvattuja silikaattitetraedreja ja B:llä merkityt kohdat b-osassa harmaina palloina kuvattuja atomeja molekyylin päissä. Kuvassa 2 on erästä amfibolia, krokidoliittia. (Institute of Medicine 2006, 55.)
KUVIO 2. Amfibolin rakenne (Institute of Medicine 2006, 55)
KUVA 2. Krokidoliitti eli sininen asbesti (Lavinsky 2010)
Maailmanlaajuisesti asbestin kulutus kasvoi 1920-luvulta lähtien saavuttaen huippunsa, lähes 5 miljoonaa tonnia vuodessa, 1970- ja 1980-luvun
taitteessa. Tämän jälkeen trendi on kuitenkin ollut laskeva ja 2000-luvulle
tultaessa globaali kulutus oli noin 2 miljoonaa tonnia vuosittain, jona se on
pysynyt näihin päiviin asti. Asbestin globaali kulutus ajalla 1920–2003 esitetään kuviossa 3. (Virta 2006, 24.)
Vaikka asbestin aiheuttamat terveyshaitat ovat yleisessä tiedossa ja
vuonna 2014 sen käyttö oli kiellettyä tai rajoitettua yli 50 maassa, tuotetaan sitä yhä noin 2 miljoonaa tonnia vuosittain (The Mesothelioma Center
2015a). Suurimpia asbestin tuottajia olivat vuonna 2012 Kiina, Brasilia,
Venäjä, Intia ja Kazakstan. Samat maat Kazakstania lukuun ottamatta lukeutuivat myös asbestin suurkuluttajiin. Lisäksi suuria asbestin kuluttajia
olivat Indonesia ja Uzbekistan. (Virta 2013, 8.6–8.7.)
KUVIO 3. Asbestin globaali kulutus 1920–2003 (Virta 2006, 24)
Asbestia käytettiin Suomessa yhteensä 300 000 tonnia aikavälillä 1905–
1988, josta 175 000 t oli krysotiilia, 120 000 t antofylliittiä sekä yhteensä 5
000 t krokidoliittia ja amosiittia. Suurimmillaan asbestin kulutus oli vuonna
1970, noin 12 000 tonnia. (Asbestikomitean mietintö 1989: 66, 14.) Antofylliittiasbestia on louhittu Suomessa kahdessa eri kaivoksessa: Paakkilassa ja Maljasalmella. Tuusniemen Paakkilan kaivoksessa oli toimintaa
vuosina 1907–1975. Teollisessa mittakaavassa Paakkilan asbestia hyödynnettiin 1918–1975 yhteensä 350 000 tonnia, josta 120 000 tonnia käytettiin Suomessa. Outokummun Maljasalmessa sijaitsevassa kaivoksessa
tuotettiin asbestia vuosina 1943–1953 yhteensä noin 61 000 tonnia. (Nikkarinen ym. 2001, 8.)
Suomeen on tuotu asbestia mm. Kanadasta, Neuvostoliitosta, Etelä-Afrikasta ja Zimbabwesta. Krysotiilin tuonti Suomeen oli 1960-luvulla 5000–
7000 t/v ja korkeimmillaan vuonna 1975 jopa 10 000 t. Krokidoliittia tuotiin
Suomeen 1960- ja 1970-luvuilla noin 300 t/v. Asbestin ja asbestituotteiden
tuonti lähti jyrkkään laskuun 1980-luvulla. Asbestin käyttömääriä Suomessa havainnollistetaan kuviossa 4. (Asbestikomitean mietintö 1989: 66,
Suomessa valmistettiin myös asbestituotteita vuosina 1928–1988. Valmistettuja tuotteita olivat mm. asbestisementtiset rakennuslevyt ja viemärisekä vesijohtoputket, asbestipahvi, tiivisteet ja eristysmassat. (Asbestikomitean mietintö 1989: 66, 13.)
KUVIO 4. Asbestin käyttö Suomessa (Oksa, Korhonen & Koistinen 2013,
Luvussa 2.1 esitettyjen asbestin hyvien ominaisuuksien ja halvan hintansa
takia sitä on käytetty paljon etenkin rakennusmateriaaleissa. Krysotiilia on
käytetty suuria määriä asbestisementtiteollisuudessa, kitkaelementeissä,
tiivisteissä, asbestikankaissa, asbestipaperituotteissa sekä lujitusaineena
mm. lattiapäällystemateriaaleissa ja kattotuotteissa. Krokidoliittia eli sinistä
asbestia on käytetty Suomessa ruiskutettuna eristeenä ja haponkestoa
vaativissa kohteissa. Asbestiruiskutukset kiellettiin vuonna 1976. Amosiittia eli ruskeaa asbestia on käytetty tyypillisesti putkieristeissä sekä lämpökattiloiden ja lämminvesivaraajien eristeissä. Suomessa tuotettua antofylliittiasbestia on käytetty lujitusaineena emäksen- ja haponkestävyyttä vaativissa tuotteissa, mm. asbestipahveissa sekä sementti- ja eristemassoissa. Tremoliittia ja aktinoliittia taas ei ole käytetty kaupallisissa tarkoituksissa, mutta niitä on voinut esiintyä epäpuhtauksina muissa asbesteissa ja mineraaleissa. (Vikström 1993, 9–11.)
Asbestin useista käyttökohteista johtuen lähes jokaisessa Suomessa ajanjaksolla 1920–1990 rakennetussa kerrostalossa on asbestia. Tämän
vuoksi piilossa olevaan asbestiin liittyviä purkutöitä tullaan tekemään ainakin vuoteen 2030 asti. (Vikström 1993, 23.) Taulukossa 2 on listattuna asbestipitoisia rakennustarvikkeita.
TAULUKKO 2. Asbestipitoisia rakennusmateriaaleja ja niiden käyttökohteita (Rakennustieto 2014a)
Asbestipitoinen materiaali
Ruiskutusmassat
Materiaalin käyttökohteita
Palonsuojaus, lämmön- ja ääneneristys, akustiset eristykset, halkeilevien kattojen korjaus
Kuitusementtituotteet
Palonsuoja- ja akustiikkalevyt sekä niiden
kiinnitykseen käytetyt liimat
Rakennuspahvit, -huovat ja -kartongit
Langat, punokset, nauhat ja kankaat
Vinyylilaatoitukset
Vesikatteet, tuulensuojalevyt, äänenvaimennuslevyt, sisätilojen verhouslevyt, julkisivulevyt, vesi- ja viemäriputket,
lämpö- ja ilmanvaihtokanavat, kukkaruukut, parvekelaatikot, ikkunapenkit
Palonsuojaus, lämpö- ja paloeristeet, sähköpattereiden
taustat, sähkökeskukset, mittarikaapit
Putkieristeiden tiivistys, laippatiivisteet, kattilaluukut,
ovien tiivisteet, iv-kanavien laippaliitosten ja työntölistasaumausten tiivisteet, sähköjohtojen eristeet, putkien ja
laitteiden suojaus, villaeristeiden päällystys
PVC- joustovinyylimatot
Muovi-, linoleumi- ja kumimatot
Maapohjien, perusmuurien, kellareiden, kylpyhuoneiden,
terassien tai kattorakenteiden kosteudeneristeet
Magnesiamassalattiat
PVC-muovilaattalattiat
Lattialistoitukset
PVC- muovitapetit
Keraamisten laatoituksien ja akustiikkalevyjen kiinnitys- ja
saumaus, sisätilojen muuraus ja rappaus, tulenkestävät
Seinä- ja lattiatasoitteet
Betoni-, kevytbetoni-, rappaus- ja asbestisementtijulkisivujen maalit, epoksipikimaalit
Bitumiliimat, -emulsiot, -liuokset, -maalit ja Bitumikattolaattojen, vinyylilaattojen, muovimattojen ja
-kitit
parkettien liimaus, vedeneristys, höyrysulut, bitumikermit,
katonhoito, putkien läpivientitiivistykset, kolojen paikkaus,
Bitumikatteet ja -matot
Tiivistyskitit ja -massat sekä tiivistys- ja sau- Elementtitalojen ulkoseinät, ikkunat ja pellitykset, lämpölamausaineet
sielementit
Kumikatteet
Maapohjien, perusmuurien, terassien ja kylpyhuoneiden
kosteudeneristys, loivat katot
Bitumiasbestipinnoitetut teräslevyt
Katteet, julkisivuverhous
Paikallavalettu betoni
Palopermannot
Asbesti ei ole haitallista, mikäli se on sitoutuneena rakenteisiin, mutta ongelmia aiheuttaa asbestia ja asbestipitoisia materiaaleja työstettäessä vapautuva hienojakoinen asbestipöly. Pöly sisältää neulamaisia ja kuitumaisia hiukkasia, joiden halkaisija vaihtelee välillä 0,03-3,0 µm ja pituus välillä
5,0–250 µm. Vaarallisimpina pidetään pituudeltaan 5-10 µm ja halkaisijaltaan 0,3-1,0 µm olevia kuituja, sillä hengitettäessä ne ohittavat nenän ja
kurkunpään, minkä jälkeen osa niistä kulkeutuu keuhkorakkuloihin saakka
aiheuttaen mm. sidekudoksen kasvua. Osa kuiduista ei pääse rakkuloihin
asti, vaan sitoutuu keuhkoputkien seinämien limaan ja siirtyy keuhkoputkiston värekarvojen nostamina nielun kautta vatsaan ja pois kehosta. Nämäkin kuidut voivat kuitenkin aiheuttaa ärsytystä ruuansulatuselimistössä.
(Vikström 1993, 13–14.)
Asbestipölyn siivoamiseen tuo ongelmia pölyn hidas laskeutumisnopeus;
tyypillisen halkaisijaltaan 0,5 µm olevan kuidun laskeutumisnopeus seisahtuneessa huoneilmassa on 0,4 m/h. Tämä tarkoittaa, että mikäli huoneessa on asbestipölyä, on osa sitä alati ilmassa ilman liikkeen vuoksi, jos
huone on käytössä. (Vikström 1993, 13.)
Asbestipölyn aiheuttamia sairauksia ovat fibrotisoivat eli sidekudoslisää aiheuttavat sairaudet: asbestoosi, pleuraplakit, viskeraalipleuran diffuusi fibroosi, eksudatiivinen asbestipleuriitti ja pyöröatelektaasi. Näiden lisäksi asbesti on ihmiselle syöpää aiheuttava aine. (Koskinen, Karjalainen, Oksa &
Nordman 2006, 21–28.)
Asbestoosi johtuu asbestihiukkasista, jotka kulkeutuvat hengitettäessä
keuhkorakkuloihin, joissa ne jäävät kudokseen aiheuttaen sidekudoksen
kasvua eli arpeutumista (Ekman 1988, 11). Asbestoosi vaatii kehittyäk-
seen useiden vuosien tai vuosikymmenten altistumisen, ja se ilmenee tyypillisesti 20–40 vuotta altistumisen jälkeen (Oksa ym. 2013, 13). Merkittävänä altistumisena asbestoosin kannalta on pidetty 20–25 kuituvuotta (kuituvuosi = altistumisen kesto vuosina x hengitysilman asbestipitoisuus, kuitua/cm3). (Koskinen ym. 2006, 21.)
Asbestoosin tyypillisiä oireita ovat yskä ja rasitushengenahdistus, jotka
johtuvat keuhkokudoksen korvautumisesta sidekudoksella (fibroosi). Asbestoosi voi kuitenkin olla myös oireeton, ja ennuste taudin osalta on yksilöllinen. Sidekudoslisä on pysyvää, joten taudista parantuminen on mahdotonta. Pitkälle edennyt asbestoosi voidaan havaita keuhkoröntgenkuvasta, mutta tarkemmin diagnoosi voidaan tehdä ohutleikekerroskuvauksen (HRCT) perusteella. (Hengitysliitto 2015a.) Vuosina 2009–2013 ammattitauteina diagnosoitiin Suomessa muutamia kymmeniä asbestooseja
vuosittain (Oksa, Palo, Saalo, Aalto-Korte, Pesonen, Mäkinen & Tuomivaara 2015, 26).
Osa keuhkoihin jääneistä asbestihiukkasista kulkeutuu keuhkojen pintakerroksiin ja aiheuttaa ongelmia keuhkopussissa (Ekman 1988, 12).
Pleuraplakit ovat keuhkopussin ulommassa lehdessä sijaitsevia, kohollaan
olevia hyaliinimuodostumia, jotka kalkkeutuvat vähitellen. Ne ovat erittäin
yleisiä asbestille altistuneilla ja useimmiten oireettomia, mutta laajalle levinneenä voivat aiheuttaa keuhkojen toiminnan restriktiivisen aleneman.
Jo vähäinen altistumien asbestille voi aiheuttaa pleuraplakkeja. Suomalaisessa 1990–1992 tehdyssä asbestisairauksien seulontatutkimuksessa peräti 39 prosentilla 17 000 tutkitusta rakennustyöntekijästä oli pleuraplakkeja. (Koskinen ym. 2006, 25.) Pleuraplakit ilmenevät yleensä noin 20
vuotta altistumisen jälkeen (Työterveyslaitos 2015a).
Viskeraalipleuran diffuusi fibroosi ilmenee molemmin- tai toispuolisena
keuhkopussin sisimmän lehden paksuuntumisena ja on yleensä oireeton.
Se saattaa kuitenkin laajalle levinneenä aiheuttaa ahtauden tunnetta rinnassa ja keuhkojen toiminnan restriktiivisen aleneman. Taudin vaatimaa
asbestialtistumismäärää ei tarkasti tunneta. (Koskinen ym. 2006, 25.)
Eksudatiivista keuhkopussintulehdusta eli pleuriittia pidetään varhaisimpana asbestialtistuksen aiheuttamana sairautena, sillä se voi ilmetä jo 10
ensimmäisen altistumisvuoden aikana. Pleuriitti on yleisempää vahvasti altistuneilla kuin lievästi asbestille altistuneilla ja se on usein täysin oireeton.
Tauti paranee itsestään, mutta tulehdus saattaa uusiutua. Viskeraalipleuran diffuusi fibroosi ilmenee usein pleuriitin jälkitilana. (Koskinen ym.
2006, 25–26.)
Pyöröatelektaasi eli pseudotuumori on harvinaisempi asbestin aiheuttama
keuhkosairaus, joka yleensä ilmenee yhdessä keuhkopussin paksunemisen kanssa. Pyöröatelektaasissa keuhkopussi arpeutuu ja laskostuu niin,
että sitä voidaan erehtyä luulemaan syöpäkasvaimeksi. (The Mesothelioma Center 2015b.) Pyöröatelektaasi ei yleensä aiheuta oireita (Työterveyslaitos 2015a). Vuosina 2009–2013 Suomessa diagnosoitiin ammattitauteina keuhkopussin kiinnikkeitä ja paksuuntumia noin 400–500 vuosittain (Oksa ym. 2015, 26).
Kaikki asbestikuidut lisäävät keuhkosyövän riskiä, mutta pahimpana pidetään krokidoliittia ja lievimpänä krysotiilia. Keuhkosyövän riski on lineaarisessa suhteessa asbestialtistumisen voimakkuuteen. 25 kuituvuoden katsotaan aiheuttavan riskin kaksinkertaistumisen suhteessa altistumattomiin.
(Työterveyslaitos 2013b, 37.)
Tupakointi yhdessä asbestialtistumisen kanssa kasvattaa keuhkosyövän
riskiä huomattavasti. Tupakoivien asbestityöntekijöiden riski saada syöpä
onkin jopa 50-kertainen altistumattomaan verrattuna. Keuhkosyöpä havaitaan tyypillisesti yli 20 vuotta altistumisen jälkeen. (Koskinen ym. 2006,
27–28.) Kaikista Suomen keuhkosyöpätapauksista noin 5 % johtuu asbestista (Työterveyslaitos 2015b). Vuosina 2009–2013 asbestin aiheuttamia
hengityselinten syöpiä todettiin Suomessa ammattitautina noin 30–50 vuosittain (Oksa ym. 2015, 26).
Mesotelioomaa eli pahanlaatuista keuhkopussin tai vatsakalvon syöpää pidetään selkeimpänä asbestin aiheuttamana sairautena, sillä 80 % mesotelioomatapauksista johtuu asbestialtistumisesta, joka on erioniittialtistumisen ohella ainoa tunnettu syy taudin puhkeamiseen. Kaikki asbestilaadut
ja erioniitti lisäävät mesoteliooman riskiä. Niin kuin keuhkosyövänkin suhteen, myös mesoteliooman tapauksessa krokidoliitti on pahin ja krysotiili
lievin riskitekijä. Mesoteliooman itämisaika on 30–50 vuotta ja jo maltillinen, ainoastaan muutamia viikkoja kestävä altistuminen voi riittää sairastumiseen. (Koskinen ym. 2006, 28.)
Suurin osa mesotelioomista on keuhkopussissa tai vatsakalvossa, mutta
mesoteliooma voi kehittyä myös sydänpussiin (Työterveyslaitos 2015b).
Vuosina 2009–2013 mesotelioomia todettiin Suomessa ammattitautina
noin 30–50 vuosittain (Oksa ym. 2015, 26).
Asbestipölyhiukkasten on vakuuttavasti osoitettu aiheuttavan keuhkosyövän ja mesoteliooman lisäksi myös kurkunpään syöpää ja munasarjasyöpää. Näiden lisäksi on rajallista näyttöä asbestialtistumisen suhteesta
paksusuolen, nielun ja mahalaukun syöpään. (Työterveyslaitos 2013b,
Retroperitoneaalinen fibroosi on erittäin harvinainen sairaus, jonka riskiä
mahdollisesti asbesti lisää (Koskinen 2006, 26). Sairaudessa vatsa-aortan
ympärille kehittyy sidekudosta, joka voi johtaa munuaisesta lähtevän virtsajohtimen tukkeutumiseen (Uibu 2002). Kuviossa 5 nähdään Suomessa
todettujen asbestisairauksien määriä vuositasolla 2009–2013.
KUVIO 5. Asbestisairaudet diagnoosin mukaan Suomessa (Oksa ym.
2015, 26)
Asbestialtistumisen arviointi ja työperäisen asbestisairauden toteaminen
Työntekijän asbestialtistumista arvioidaan kuituvuosina, jotka lasketaan
Altistumistaso (kuitua/cm3) * altistusaika (v) = kuituvuodet (kv).
Altistumistasoja erilaisissa töissä on selvitetty työhygieenisten mittausten
avulla pääosin 1970- ja 1980-luvuilla. Tulokset esitetään yksikössä kuituja/cm3, jolla tarkoitetaan työntekijän hengitysvyöhykkeen ilman keskimääräistä kuitupitoisuutta. Esimerkkejä tuloksista on taulukossa 3. Altis-
tusaikaa arvioidaan kartoittamalla työntekijän työhistoriaa kyselylomakkeen tai haastattelujen avulla. Näin pyritään saamaan käsitys työntekijän
kaikista altistavista töistä ja niiden kestoista. Kun erilaisten asbestille altistavien töiden kestot on saatu laskettua vuosina ja nämä kerrotaan altistumistasoilla kyseisissä tehtävissä, saadaan arvio työntekijän kokonaisaltistumismäärästä työuransa aikana kuituvuosina. (Työterveyslaitos 2015f.)
TAULUKKO 3. Ohjeellisia altistumistasoja eri töissä (Työterveyslaitos
Asbestiruiskutus < 1977
Asbestieristeiden purku < 1987
Telakkatyöt 1978–1988
Ajoneuvojen jarru- ja kytkinhuoltotyöt < 1988
Asbestisementin valmistus 1971–
Asbestipahvin valmistus < 1989
Altistumistaso/työvuosi,
kuitua/cm3
Bitumituotteiden ja maalin valmistus < 1989
Poraus ja lastaus asbestikaivoksessa < 1976
Vähäisenä altistumisena pidetään alle 10 kuituvuotta. Näin pieni altistuminen riittää pleuraplakkeihin tai mesotelioomaan, muttei todennäköisesti asbestoosiin. 10–25 kuituvuotta pidetään kohtalaisena altistumisena ja silloin
sairastuminen asbestoosiin on mahdollista. Yli 25 kuituvuotta riittää mihin
tahansa asbestisairauteen ja kasvattaa keuhkosyövän riskin yli kaksinkertaiseksi. Työterveyslaitoksen mukaan voimakkaaseen altistumiseen viittaa
myös se, että potilaan keuhkokudoksessa on 2-3 miljoonaa > 1 µm kuitua
grammassa kuivaa keuhkoa. (Työterveyslaitos 2015f, 13.) Altistumista voidaan arvioida myös keuhkojen huuhtelunesteen päällystyneiden asbestikuitujen pitoisuuden (AB/ml) perusteella, joita syntyy kun elimistö päällystää kuituja proteiinilla tehdäkseen ne vaarattomiksi. Yli 1 AB/ml viittaa työperäiseen altistumiseen. (Työterveyslaitos 2013b, 42.)
Lain mukaan ammattitaudin toteaminen edellyttää, että työ on pääasiallinen syy taudin puhkeamiseen. Esimerkiksi syöpien tapauksessa tämä tarkoittaa, että työperäisen asbestialtistumisen syyosuus taudin puhkeamiseen tulee olla yli 50 %. Tietoa altistumisen yhteydestä syöpään saadaan
epidemiologisista tutkimuksista, joissa verrataan altistuneiden ryhmää altistumattomiin ja lasketaan riskisuhde (RR). Riskisuhteen ollessa 1,0 tarkoittaa se, ettei altistumisella ole vaikutusta sairastuvuuteen; 2,0 taas tarkoittaa, että altistuminen kasvattaa riskin kaksinkertaiseksi, eli tällöin altistumisen syyosuus sairastumisessa on 50 %. Riskisuhteen ja syyosuuden
välistä laskennallista yhteyttä havainnollistetaan kuviossa 6. (Työterveyslaitos 2013b, 12–13.)
KUVIO 6. Laskennallinen yhteys riskisuhteen ja syyosuuden välillä (Työterveyslaitos 2013b, 12)
Keuhkosyövän tapauksessa on havaittu, että 25 kuituvuoden altistuminen
kaksinkertaistaa riskin, joten sitä pidetään ammattitautidiagnoosin rajana.
Vakiintuneen käytännön mukaan keuhkosyöpä todetaan ammattitaudiksi
myös, jos potilaalla on ennestään asbestoosi. Mesoteliooma todetaan am-
mattitaudiksi, mikäli työhistorian perusteella potilas on altistunut edes vähän asbestille. Tämä johtuu siitä, että asbestialtistumisen lisäksi juuri
muita syitä tautiin ei tiedetä. Sekä työperäisen mesoteliooman, että keuhkosyövän kriteerinä on myös, että asbestialtistumisen alkamisen ja sairastumisen välissä on kulunut aikaa vähintään 10 vuotta. (Työterveyslaitos
2013b, 22.)
Asbestille altistuneita työntekijöitä, joilla ei ole asbestisairautta, seurataan
työterveyshuollossa määräaikaistarkastuksin 3 vuoden välein. Kun henkilö
siirtyy pois työelämästä, seuranta siirtyy terveyskeskukseen tai omalle lääkärille ja sitä jatketaan, kunnes on kulunut 30 vuotta altistumisen loppumisesta. Sairastuneita henkilöitä seurataan 3 vuoden välein työlääketieteen
tai keuhkosairauksien poliklinikoilla, kunnes on kulunut 30 vuotta altistumisen loppumisesta ja seuranta voidaan siirtää avoterveydenhuoltoon. Kuitenkaan plakkipotilaita, joiden altistuminen on vähäistä (< 10 kv) ja joilla ei
ole vaaraa sairastua muihin asbestisairauksiin, ei tarvitse lääketieteellisin
perustein seurata. Asbestipurkutyöntekijöitä seurataan myös määräaikaistarkastuksin. (Koskinen ym. 2006, 32–34.)
Kun lääkäri epäilee asbestisairauden olevan työstä johtuva, hän tekee Elääkärinlausunnon siihen vakuutusyhtiöön, jossa potilaan viimeinen asbestialtisteinen työ on ollut vakuutettuna. Lisäksi vakuutusyhtiöön lähetetään
selvitys potilaan työhistoriasta ja asbestialtistumisesta. Näiden tietojen perusteella vakuutusyhtiö tekee ammattitautipäätöksen. Perustellusta ammattitautiepäilystä aiheutuneet tutkimuskulut korvataan, vaikka ammattitautia ei todettaisikaan. (Hengitysliitto 2015b.)
Mikäli sairaus todetaan ammattitaudiksi, maksetaan korvauksia sen ilmenemispäivästä lähtien. Ilmenemispäiväksi katsotaan se päivä, jolloin tehtiin
ensimmäiset tutkimukset kyseiseen sairauteen liittyen. Tapaturmavakuutuslain mukaisesti maksetaan tutkimus- ja hoitokulujen lisäksi päivärahaa,
haittarahaa, kuntoutuskorvauksia, tapaturmaeläkettä, perhe-eläkettä ja
hautausavustusta. (Hengitysliitto 2015b.)
Päivärahalla korvataan ansiomenetykset vuoden ajan ammattitaudin ilmenemisestä lähtien, mikäli henkilö on vielä työelämässä. Tämän jälkeen ansiomenetys korvataan tapaturmaeläkkeenä. Näiden lisäksi maksetaan
haittarahaa, joka määräytyy haittaluokan mukaan, joita on 20. Haittaluokalla osoitetaan ammattitaudin aiheuttama lääketieteellinen haitta. Haittaraha maksetaan joko kertasummana tai jatkuvana. Esimerkiksi plakeista ei
haittarahaa makseta ollenkaan ja asbestisyövissä maksetaan ensin kertakaikkisena korvauksena haittaraha luokan 10 mukaan ja sen jälkeen kuukausittain yli 10 haittaluokan mukaisissa tapauksissa haittaluokan mukaan.
(Hengitysliitto 2015b.)
Vuonna 1989 asbestille altistuneita työntekijöitä on arvioitu olleen Suomessa noin 200 000, joista suurin osa työskenteli tai oli työskennellyt rakennusteollisuudessa. Lisäksi asbestipölylle altistuttiin telakkateollisuudessa (asbestiruiskutukset, sisustuslevyjen työstö ja korjaus), autokorjaamoissa (asbestia käytettiin jarrupaloissa) ja asbestin sekä asbestituotteiden tuotannossa. (Asbestikomitean mietintö 1989: 66, 19.) Vuonna 2013
altistuneista elossa oli arviolta noin 50 000 (Oksa 2013). 1980-luvun loppupuolelle asti asbestipölyyn ei kiinnitetty huomiota, mistä johtuen etenkin
rakennusalalla työskennelleiden altistumiset olivat suuria (Hengitysliitto
2015b). Työterveyslaitoksen 1980-luvulla suorittamien ilman asbestipölymäärän mittauksien tuloksia erilaisissa töissä on esitetty kuviossa 7. Taulukossa 4 on esimerkkejä asbestialtistumismääristä erilaisissa purkutöissä.
Nykyisin asbestille altistuu Suomessa noin 1000 työntekijää pääosin asbestipurkutöissä, mutta luonnollisesti suojautuminen on eri luokkaa kuin
menneinä aikoina. Yhteensä Suomessa on sairastunut noin 10 000 ihmistä asbestin aiheuttamiin sairauksiin. (Oksa 2013.)
KUVIO 7. Työhygieenisten mittausten tuloksia 1980-luvulta (Oksa 2013)
TAULUKKO 4. Asbestipölymäärä purkutyössä (Ekman 2011, 17)
Vinyyliasbestilaatan levyä rikkova purku
0,1 – 0,5 k/cm3
Asbestisementtilevyn sahaus
1,0 – 5,0 k/cm3
Asbestipitoisen putkieristeen purku
2,0 – 10 k/cm3
Ruiskutetun asbestin purku
50 – 200 k/cm3
Ensimmäiset asbestia koskevat säädökset astuivat Suomessa voimaan
1970-luvulla, ja krokidoliitin käyttö ja asbestiruiskutukset kiellettiin vuonna
1976. Asbestipitoisten rakennusalan tuotteiden valmistus lopetettiin Suomessa 1988. (Suomen Asbestitekniikka Oy 2015.) Tuolloin myös tuli voimaan valtioneuvoston päätös asbestityöstä (886/1987), jossa säädettiin
mm. työntekijän hengitysvyöhykkeen ilman asbestipitoisuuden raja-arvoksi
0,5 kuitua/cm3 ja annettiin määräyksiä liittyen asbestipurkutyöhön ja asbestijätteen merkkaamiseen sekä pakkaamiseen. Kyseinen päätös muutoksineen kumottiin valtioneuvoston päätöksellä asbestityöstä
(1380/1994), joka oli voimassa 1.1.2016 saakka. Asbestin ja asbestipitoisten tuotteiden valmistus sekä maahantuonti ovat olleet kiellettyä 1.1.1993
lähtien ja myyminen sekä käyttöön ottaminen 1.1.1994 lähtien joitain poikkeuksia lukuun ottamatta (VNp 852/1992, 3 §).
Vuoden 2016 alusta astui voimaan laki eräistä asbestipurkutyötä koskevista vaatimuksista (684/2015) sekä valtioneuvoston asetus asbestityön
turvallisuudesta (798/2015), jolla kumottiin valtioneuvoston päätökset asbestityöstä (1380/1994) ja asbestityöstä annetun valtioneuvoston päätöksen soveltamisesta laivatyöhön (536/1988). Lisäksi asetus kumosi työsuojeluhallituksen päätökset varautumisesta asbestityöhön aluksella
(952/1989) sekä hyväksyttävistä asbestipurkutyössä käytettävistä menetelmistä ja laitteista (231/1989). (Laki eräistä asbestipurkutyötä koskevista
vaatimuksista 684/2015, 17 §; VNa 798/2015, 18 §.)
Laissa eräistä asbestipurkutyötä koskevista vaatimuksista (684/2015) säädetään asbestipurkutyöluvista sekä niihin liittyvästä pätevyydestä ja rekistereistä. Asbestipurkutyöntekijän pätevyysvaatimuksena on soveltuva ammattitutkinto tai sen osa, mutta ennen vuotta 2011 myönnetyt asbestipurkutyöluvat, jotka on myönnetty vanhan käytännön mukaan, ovat voimassa
vielä kaksi vuotta uuden lain voimaantulosta (Laki eräistä asbestipurkutyötä koskevista vaatimuksista 684/2015, 2 § & 17 §). Lupa myönnetään
pykälässä 5 määriteltyjen edellytyksien täyttämälle luvanhakijalle määräajaksi tai toistaiseksi (Laki eräistä asbestipurkutyötä koskevista vaatimuksista 684/2015, 6 §). Lupaviranomaisena toimii Länsi- ja Sisä-Suomen
aluehallintoviraston työsuojelun vastuualue (Aluehallintovirasto 2015). Se
pitää asbestipurkutyöluvista rekisteriä, johon tallennetaan luvanhaltijan
nimi tai toiminimi, yhteystiedot, yritys- ja yhteisötunnus, kotipaikka, rekiste-
röintinumero sekä luvan myöntämispäivämäärä, voimassaoloaika ja peruuttaminen (Laki eräistä asbestipurkutyötä koskevista vaatimuksista
684/2015, 10 §). Tietoja voidaan luovuttaa julkisen tietoverkon välityksellä,
mikäli viranomaisella on rekisteröitävän suostumus (Laki eräistä asbestipurkutyötä koskevista vaatimuksista 684/2015, 11 §). Lisäksi pidetään rekisteriä asbestipurkutyöhön pätevistä henkilöistä, johon tallennetaan rekisteröitävän henkilön omasta pyynnöstä tai suostumuksella nimi, syntymäaika, rekisteröintinumero ja ammattitutkinnon tai sen soveltuvan osan suorittamispäivämäärä (Laki eräistä asbestipurkutyötä koskevista vaatimuksista 684/2015, 12 §).
Valtioneuvoston asetus asbestityön turvallisuudesta (798/2015) koskee
asbestityötä. Asetuksen 3. pykälän mukaan työnantajan on huolehdittava,
että työntekijän altistuminen asbestille on mahdollisimman pientä ja aina
vähemmän kuin 0,1 kuitua kuutiosenttimetrissä hengitysilmaa kahdeksan
tunnin keskiarvona. Altistumista arvioitaessa otetaan huomioon sellaiset
kuidut, joiden pituus on vähintään 5 μm, läpimitta enintään 3 μm ja pituuden suhde läpimittaan 3:1 tai enemmän (VNa 798/2015, 3 §). Alue, jolla
voi altistua asbestille, tulee rajata ja ulkopuolisten henkilöiden pääsy alueelle tulee estää (VNa 798/2015, 4 §). Rakennushankkeessa, johon voi sisältyä asbestipurkutyötä, on rakennuttajan tai muun hankkeesta vastaavan tahon huolehdittava asbestikartoituksen tekemisestä. Asbestikartoituksessa tulee paikallistaa purettavassa kohteessa oleva asbesti, selvittää
sen laatu ja määrä, sekä selvittää rakenteissa olevan asbestin pölyävyys
niitä käsiteltäessä tai purettaessa. Asbestikartoitus tulee dokumentoida ja
luovuttaa purkutyötä tekevän toimijan käyttöön. (VNa 798/2015, 7 §.)
Asbestipurkutyöhön ryhtyvän työnantajan tulee tehdä turvallisuussuunnitelma asbestikartoituksen sekä työturvallisuuslaissa määritellyn työn vaarojen selvittämisen ja arvioinnin perusteella (VNa 798/2015, 8 §). Asbestipurkutyön suorittajan tulee ilmoittaa työstä etukäteen työsuojeluviranomaiselle (VNa 798/2015, 9 §). Asbestipurkutyö tulee tehdä joko osastointimenetelmällä, purkupussimenetelmällä, irrottamalla asbestia sisältävä rakenneosa kokonaisena, upotusmenetelmällä, märkäpurkuna tai muulla menetelmällä, jolla saavutetaan vastaava turvallisuustaso (VNa 798/2015, 12 §).
Asbestipurkutyöntekijän varusteet tulee olla sen tasoiset, ettei työntekijän
hengitysilman asbestikuitupitoisuus ole enempää kuin 0,01 kuitua/cm3
(VNa 798/2015, 14 §). Asbestipurkutyötä seuraavan puhdistuksen jälkeen
tulee tilan hengitysilman asbestikuitupitoisuuden olla niin ikään enintään
0,01 kuitua/cm3, mikä varmistetaan mittaamalla (VNa 798/2015, 15 §).
Uudistus vanhaan lainsäädäntöön on, että hyväksyttyihin asbestipurkumenetelmiin on lisätty märkäpurkukohtaan asbestia sisältävän julkisivupinnoitteen poistaminen märkähiekkapuhalluksena. Aiemmin asbestisementtisten seinä- ja kattolevyjen poistaminen kokonaisena oli sallittua ilman asbestipurkutyölupaa, muttei enää. Myös aiempi käytäntö, jossa asbestikartoitus jätettiin tekemättä ja koko purkutyö tilattiin asbestipurkutyönä, ei ole
enää mahdollinen, vaan purettavien materiaalien asbestipitoisuus tulee
aina selvittää. Vanhan lainsäädännön aikana ei pidetty kirjaa työntekijöistä, joilla on asbestipurkutyölupa, mutta uusi lainsäädäntö tuo tähänkin
muutoksen virallisen rekisterin myötä. Lisäksi uudessa lainsäädännössä
annetaan aiempaa tarkempia ohjeita mm. osastointimenetelmään ja varusteiden huoltoon sekä niiden kunnon varmistamiseen liittyen. (Aluehallintovirasto 2015.)
Asbestikartoituksen päämääränä on selvittää purettavan rakennuksen asbestia sisältävät rakenteet. Kartoituksen hankkii purkuhankkeen tilaaja perustiedoksi asbestipurku-urakoitsijalle. (Ekman 2011, 15–18.)
Kuten valtioneuvoston asetuksessa 798/2015 7. pykälässä määrätään, on
asbestikartoittajan paikallistettava kohteessa oleva asbesti, selvitettävä
sen ja sitä sisältävien materiaalien laatu ja määrä sekä selvitettävä niiden
pölyävyys niitä purettaessa. Rakennuksen sisältämän asbestin kartoittaminen aloitetaan historiatietojen perusteella, kun tiedetään, missä materiaaleissa on käytetty asbestia, ja millä ajanjaksolla. Käytetyistä materiaaleista
voidaan hankkia tietoa työselityksistä, arkkitehtien piirustuksista, rakennesuunnittelijan piirustuksista, LVIS-piirustuksista ja muista urakka-asiakir-
joista (Rakennustieto 1993). Mikäli rakenteesta ei voida historiatietojen perusteella varmuudella arvioida, sisältääkö se asbestia, tulee ottaa materiaalinäyte ja lähettää se laboratorioon analysoitavaksi. Näyte otetaan leikkaamalla kiinteästä materiaalista noin tulitikkuaskin kokoinen pala, joka laitetaan kahteen sisäkkäiseen minigrip- pussiin. Laastien, maalien ja tasoitteiden tapauksessa näytettä otetaan noin ruokalusikallinen. Asbestin laadun määrittelyssä on olennaista, että krokidoliitti erotetaan muusta asbestista. (Ekman 2011, 15–17; Työterveyslaitos 2015c.)
Kartoitukseen pitää liittää selostus siitä, millä perusteella arviot rakenteiden asbestipitoisuuksista on tehty. Tämä johtuu siitä, että purkutyön edetessä voi tulla eteen tilanteita, joissa jonkun rakenteen epäillään sisältävän
asbestia, vaikka asbestikartoitukseen näin ei olisikaan merkitty. Tällöin tulee olla selvillä, minkä vuoksi rakenne on todettu kartoituksessa asbestivapaaksi ja mahdollisesti kartoitusta on muutettava tai asbestipitoisuus varmistettava. (Ekman 2011, 17.)
Valtioneuvoston asetuksessa jätteistä 179/2012 19. pykälässä määrätään,
että jätteen haltijan tulee huolehtia, että asbestijäte kerätään ja kuljetetaan
käsittelyyn erillään muusta jätteestä tiiviisti suljetuissa ja asianmukaisesti
merkityissä pakkauksissa.
Asbestia sisältävä rakennus- ja purkujäte on vaarallista jätettä, mutta se
voidaan sijoittaa tavanomaisen jätteen kaatopaikalle tai sille erikseen määriteltyyn kaatopaikan osaan, mikäli tietyt valtioneuvoston kaatopaikka-asetuksessa vaaditut ehdot täyttyvät. Ehdoissa vaaditaan muun muassa, että
kyseinen alue tulee peittää päivittäin (VNa 331/2013, 31 §). Asbestipitoinen bitumikate luokitellaan asbestijätteeksi (Rakennustieto 2014b).
4.6.1 Ilman asbestipitoisuuden määritys
Sisäilman kokonaiskuitupitoisuus määritetään ottamalla ilmanäytepumpulla 1000 litran ilmanäyte selluloosaesterisuodattimelle (huokoskoko 8,0
µm) keräysnopeudella 10 litraa minuutissa. Näytteen preparoinnin jälkeen
kuidut voidaan laskea optisella vaihesiirtomikroskoopilla käyttäen 500-kertaista suurennusta standardin SFS 3868 mukaan. Menetelmässä lasketaan kaikki kuidut, joiden pituus on vähintään 5 µm, läpimitta enintään 3
µm ja pituuden suhde halkaisijaan vähintään 3:1. Ilman kuitupitoisuuden
ollessa suurempi kuin 0,01 kuitua/cm3 asbestikuitujen olemassaolo varmistetaan keräämällä näyte polykarbonaattisuodattimelle. Tällöin näytteen
koon tulisi olla 500–1000 litraa ja kuidut lasketaan suodattimelta pyyhkäisyelektronimikroskoopilla käyttäen 3000-kertaista suurennosta. Menetelmässä kuidut tunnistetaan energiadispersiivisellä spektrometrillä. Tämän menetelmän toteamisraja 500-litraiselle näytteelle on 0,01 kuitua/cm3.
(Asumisterveysopas 2009, 132.)
Sisäilman asbestipitoisuutta voidaan tutkia myös pyyhintämenetelmällä.
Pyyhintänäyte otetaan pinnoille tai ilmanvaihtokanavaan laskeutuneesta
pölystä. Näytteenotto tapahtuu laittamalla käsi nurin käännetyn yhden tai
kahden litran minigrip-pussin sisään ja pyyhkimällä pussilla tutkittavan tilan
tasopintoja tai tuloilmakanavan sisäpintaa. (Työterveyslaitos 2015d.) Näin
otettu pölynäyte analysoidaan elektronimikroskoopilla ja siihen liitetyllä alkuaineanalysaattorilla ja saatu tulos on kvalitatiivinen, eli se kertoo vain, sisältääkö pöly asbestia vai ei (Työterveyslaitos 2015e).
Tiloissa, joiden ilman asbestipitoisuus on enemmän kuin 0,01 kuitua/cm 3,
asbestikuitujen laskentaan voidaan käyttää myös valomikroskooppia standardin SFS 3868 mukaan. Näin suuria pitoisuuksia esiintyy yleensä vain
varsinaisessa asbestityössä. Näytteenottotilavuuden tulisi olla 10–500 litraa ja näytteenottonopeudeksi suositellaan 0,5-2 litraa minuutissa. (Leppänen 2010, 40.) Kuitujen ja muiden hiukkasten lukumäärä suodattimella vaikuttaa olennaisesti laskennan luotettavuuteen. Kuitutiheyden optimi on
100–400 kuitua/mm2. Tätä pienemmässä tiheydessä laskennan toistettavuus on huono ja suuremmassa tiheydessä tulos taas jää yleensä liian
pieneksi. Käytännössä tämä tarkoittaa, että mikäli ilmassa on paljon hiukkasia, tulee näytteenottoajan olla tarpeeksi lyhyt, ettei 400 kuitua/mm2
ylity. Esimerkiksi jos näytettä otetaan halkaisijaltaan 37 mm suodattimelle
nopeudella 2 l/min, tunnin näytteenotto ilmasta, jonka kuitupitoisuus on 1
kuitua/cm3, tuottaa suodattimelle kuitutiheyden yli 100 kuitua/mm2. (Riala
ym. 1993.) Kun tiedetään suodattimella olevien kuitujen lukumäärä, imetty
ilmamäärä, suodattimen tehollisen alueen läpimitta sekä laskettujen näkökenttien lukumäärä ja läpimitta, voidaan laskea ilman keskimääräinen kuitupitoisuus (SFS 3868).
Valomikroskoopilla ei havaita paksuudeltaan alle 0,2-0,4 µm olevia kuituja,
mikä rajoittaa menetelmän käyttöä jonkin verran. Varsinaisilla asbestityöpaikoilla menetelmä riittää silti vaaranarviointiin, mutta muissa ympäristöissä suuri osa kuiduista on valomikroskopian erotuskyvyn ulottumattomissa. Eläinkokeissa on havaittu, että halkaisijaltaan alle 0,1 µm ja pituudeltaan yli 5 µm olevat kuidut ovat mesoteliooman kannalta vaarallisimpia.
Mikäli ilman asbestikuitupitoisuus ei ole riittävä valomikroskooppiseen laskentaan, tulisi näytteet tutkia elektronimikroskoopilla. Työterveyslaitoksen
mittauksissa elektronimikroskoopilla ja valomikroskoopilla tehdyissä kuitulaskennoissa löydettyjen kuitujen suhde vaihteli 0,6:sta 8:aan. (Riala ym.
1993, 33; Leppänen 2010, 40–41.)
Näytteiden tutkimiseen voidaan käyttää joko pyyhkäisyelektronimikroskooppia (SEM) tai läpivalaisuelektronimikroskooppia (TEM). Suomessa
käytetyin on SEM. SEM:lla näytteitä analysoitaessa esikäsittelyksi riittää
pelkkä näytteen kultaus. Sen sijaan TEM:a käytettäessä tarvitaan myös
näytteen hiilestystä ja suodattimen liuottamista. SEM:lla nähdään kuidun
pintarakenne, josta on mahdollista päätellä sen todennäköinen alkuperä ja
koostumus. Varmaan asbestin tunnistukseen päästään kuitenkin vain röntgenfluoresenssianalyysillä tarkastelemalla pääasiassa piin ja magnesiumin
TEM:lla pystytään havaitsemaan vielä pienempiä kuituja kuin SEM:lla,
minkä vuoksi sitä käytetään ensisijaisena menetelmänä ympäristönäytteiden asbestimäärityksiin esim. Yhdysvalloissa. (Leppänen 2010, 40–41.)
4.6.2 Materiaalin asbestipitoisuuden määritys
Suomessa ei ole virallista standardia asbestin määrittämiseen materiaalinäytteestä. Käytäntönä on arvioida näytteet valo- tai elektronimikroskoopilla ja ilmoittaa tulokset muodossa ”ei sisällä” tai ”sisältää” asbestia. Lisäksi asbestipitoisesta näytteestä ilmoitetaan sen sisältämän asbestin
tyyppi. Ulkomaisia ohjeita asbestianalyysiin rakennusmateriaaleista ovat
ainakin EPA 600/R-93/116, NIOSH 9002 ja OSHA ID-191. U.S. Environmental Protection Agency (EPA) määrittelee asbestipitoiseksi materiaalin,
joka sisältää yli 1 % asbestia. (Millette 2012, 25.) Suomessa ei lainsäädännöstä kuitenkaan löydy tällaista määritelmää, mutta eri lähteistä löytyy
mainintoja, että rakennusmateriaalin asbestipitoisuuden kriteerinä pidettäisiin täällä niin ikään yhtä prosenttia (Ekman 2011, 33; Oksa ym. 2013, 6).
Edellä mainituissa menetelmissä asbestilaadut erotetaan toisistaan sekä
muista kuiduista optisten ominaisuuksien, mm. taitekertoimien, perusteella
käyttämällä polarisaatiomikroskooppia. Eri tyypin asbestikuidut ovat myös
ulkonäöltään erilaisia: amfibolikuidut ovat tyypillisesti pitkiä, ohuita sekä
suoria ja krysotiilikuidut ovat taas kaartuvia. (Crane 1995, 12.)
Kun kuidut on tunnistettu, arvioidaan asbestipitoisuus prosentteina näytteen tilavuudesta tai pinta-alasta. Analysoijan kokemus vaikuttaa merkittävästi tuloksiin, sillä arvio tehdään visuaalisesti. Huomioitavaa on myös,
ettei visuaalisesti tehty arvio välttämättä vastaa asbestin pitoisuutta massaprosentteina, sillä tämä riippuu näytemateriaalin tiheydestä. Kuitenkaan
arvion tarkkuudella ei ole suurta merkitystä, sillä yleensä asbestipitoisuus
on selvästi yli 1 m-%, jolloin materiaalia käsitellään Yhdysvalloissa joka tapauksessa asbestipitoisena. (Millette 2012, 24–26.)
Joissain rakennusmateriaaleissa asbestipitoisuus saattaa olla lähellä 1 %
rajaa. Tällöin asbestipitoisuuden arvioinnissa voidaan käyttää esimerkiksi
niin sanottua point count -menetelmää. Menetelmässä materiaali levitetään objektilasille, minkä jälkeen siitä valitaan satunnaisesti 400 pistettä.
Tyhjiä kohtia ei oteta mukaan laskuun. Sellaisten pisteiden lukumäärä,
joissa asbestikuitu osuu keskelle okulaarin ristikkoa, lasketaan. Asbestipitoisuus saadaan jakamalla laskettujen kuitujen määrä pisteiden kokonaismäärällä, eli 400:lla. Esimerkiksi, jos laskennassa havaitaan 3 asbestikuitua, tämä tarkoittaa, että asbestipitoisuus on 0,75 %. Tätä menetelmää ei
voida kuitenkaan pitää kovin luotettavana pienissä pitoisuuksissa. Mahdollisesti onkin kannattavampaa poistaa määritystä vaikeuttavat sideaineet ja
tehdä analyysi elektronimikroskoopilla. (Millette 2012, 26–27.) Orgaaninen
aines, esim. vinyyli- ja bitumimateriaalit, voidaan poistaa kuumentamalla
materiaalia 500 celsiusasteessa tai liuottamalla tetrahydrofuraaniin. Karbonaatti voidaan taas liuottaa suolahappoon. Asbestipitoisuuden laskennassa tulee luonnollisesti huomioida poistettu massa. (Crane 1995, 9.) Kuvat 3 ja 4 ovat elektronimikroskooppikuvia asbestikuidusta.
KUVA 3. Antofylliittikuituja (U.S. Geological Survey 2015)
KUVA 4. Krysotiilikuitukimppu (U.S. Geological Survey 2015)
Bitumi on puolikiinteä raskaiden ja vähän haihtuvien hiilivetyjen seos, jota
esiintyy luonnon asfalteissa sideaineena sekä muodostuu raakaöljyn tyhjiötislauksessa. Tislauksessa raakaöljyn kevyemmät jakeet haihdutetaan ja
raskas bitumi jää jäännökseksi. Laatuvaatimukset täyttävän bitumin raakaaineena käytettävästä raskaasta raakaöljystä tyypillisesti bitumia on 20–50
m-%. Tislausjäännöksenä saatua bitumia kutsutaan yleisesti tislatuksi bitumiksi. Kuviossa 8 nähdään bitumin valmistuksen periaate. (Siikanen 2009,
279–281; Asphalt Institute Inc. & European Bitumen Associaton 2015, 8.)
KUVIO 8. Bitumin valmistuksen periaate (Siikanen 2009, 280)
Bitumin pehmenemispistettä ja viskositeettia voidaan nostaa ja tunkeumaa
laskea hapettamalla. Hapettaminen tapahtuu puhaltamalla bitumiin ilmaa,
mistä johtuen tällaista bitumia kutsutaan puhalletuksi bitumiksi. (Asphalt
Institute Inc. & European Bitumen Associaton 2015, 10.) Puhallettuja bitumeja käytetään eristyssivelyissä sekä kattohuopien valmistuksessa ja liimaamisessa. Sekä tislatulle että puhalletulle bitumille on ominaista, että
niitä tulee käsitellä kuumennettuna. (Siikanen 2009, 279–282.)
Bitumin ominaisuuksia voidaan parantaa lisäämällä siihen polymeeriä.
Suomessa on yleisesti käytössä styreenibutadieeniblokkipolymeeri (SBS),
jota bitumiin lisäämällä saavutetaan hyvät kylmäominaisuudet ja elastisuus. SBS-kumibitumikermejä on valmistettu Suomessa 1970- luvulta lähtien. (Siikanen 2009, 282.)
Bitumiin voidaan lisätä myös ataktista polypropeenia (APP). APP- muovibitumilla on korkeampi pehmenemispiste kuin tavanomaisella bitumilla ja
sillä voidaan parantaa kermin lämmönkestävyyttä. APP- muovibitumi on
plastista eli siinä tapahtuvat muodonmuutokset eivät palaudu. (Siikanen
2009, 282.)
Bitumikermi on katteissa ja vedenpaine-eristyksissä käytettävä materiaali,
jota valmistetaan kyllästämällä lasikuidusta tai polyesteristä valmistettu tukikerros bitumilla, minkä jälkeen se vielä pinnoitetaan bitumikerroksella
molemmin puolin. Aikaisemmin tukikerroksissa käytettiin tekstiilimateriaaleja, kuten raakahuopaa ja juuttikangasta. Bitumimassan pinnalle lisätään
hiekkaa tai murskattua kiviainesta sirotteeksi, joka estää kermin tarttumista. Markkinoilla on myös kermejä, joissa toisella puolella ei ole sirotetta, vaan silikonipaperi tai muovikalvo, joka irrotetaan ennen käyttöä.
Valmiit bitumikermit myydään rullina. (Siikanen 2009, 283–284.)
Etenkin loivilla katoilla voidaan käyttää kaksikermikatteita, mikä tarkoittaa,
että katerakenne koostuu kahdesta päällekkäisestä toisiinsa liimaamalla
tai hitsaamalla liitetystä bitumikermistä. Markkinoilla on myös yksikermikatteita, jotka on tarkoitettu käytettäväksi yksikerroksisissa kateratkaisuissa ja
sopivat hyvin jyrkempiin kattoihin. (Kattoliitto ry 2013, 27.) Kermin liimaaminen tarkoittaa, että kuumennettua bitumia tai kumibitumia kaadetaan
alustan ja liimattavan kermin väliin kermiä auki rullattaessa. Kermejä voidaan liimata myös bitumiliimoilla, jotka eivät vaadi kuumennusta, mikä helpottaa työskentelyä jyrkillä katoilla (Kattoliitto 2013, 72). Hitsauksessa taas
kiinnitysbitumi on valmiina kermin kiinnityspinnassa, jolloin kiinnitys tapahtuu pintaa kuumentamalla auki rullaamisen yhteydessä. Kermien kiinnitykseen käytetään myös mekaanisia kiinnikkeitä, kuten huopanauloja. (Kattoliitto ry 2013, 31–32.) Katon korjauksessa uusi kermi voidaan kiinnittää
vanhan kermin päälle, mikäli vanha kermi on hyvässä kunnossa. Jos vanhan kermin kunto on huono tai vedeneristyskerroksia on kertynyt katolle jo
useita, tulee vanha vedeneriste poistaa. (Kattoliitto ry 2013, 44.) Kuviossa
9 nähdään bitumikermin rakennekerrokset.
KUVIO 9. Bitumikermin rakenne (Siikanen 2009, 283).
Katoissa voidaan käyttää myös bitumikattolaattoja, joita valmistetaan samoista materiaaleista kuin kermejäkin. Niitä on markkinoilla erikokoisia ja
useissa eri väreissä. (Siikanen 2009, 285.) Bitumikattolaattoja voidaan
käyttää vain katoilla, joiden kaltevuus on vähintään 1:5 (Kattoliitto ry 2013,
Bitumiemulsioissa bitumipisarat ovat sekoittuneena veteen emulgaattorin
avulla muodostaen emulsion, jota voidaan työstää viileissäkin olosuhteissa. Emulgaattoreita on anionisia, kationisia ja saviemulgaattoreita.
Suomessa käytössä on yleisesti kationisia emulsioita. Bitumiemulsion murtuessa, eli veden irtaantuessa emulsiosta, se muodostaa yhtenäisen kalvon. Bitumiemulsioita käytetään rakennusteollisuudessa siveltävänä eristeenä erilaisilla pinnoilla sekä huopakattojen huollossa. (Siikanen 2009,
Bitumiliuoksissa tislattuun tai puhallettuun bitumiin on lisätty hiilivetyliuotinta, jolloin bitumi saadaan työstettävään muotoon ilman lämmittämistä.
Suomessa yleisesti liuottimena käytetään mineraalitärpättiä. Bitumiliuoksia
voidaan käyttää kuumabitumisivelyä tai bitumikermin kiinnitystä betoniin
edeltävässä esisivelyssä sekä eristyssivelyissä. Bitumiliuospohjaisia talonrakennuksessa käytettyjä tuotteita ovat:
bitumiliimat, joita on käytetty muun muassa muovimattojen ja parkettien sekä bitumikermien liimaukseen.
bitumimaalit, joita on käytetty bitumi- ja peltikattojen hoitoon.
bitumikitit, joita on käytetty pienten kolojen paikkaukseen ja mm.
putkien läpivientitiivistyksiin. (Riala ym. 1993, 18–19; Siikanen
2009, 282–283.)
Asbestia on käytetty suomalaisessa bitumikattoteollisuudessa bitumikatteiden sirotteena ja täyteaineena sekä nestemäisissä bitumijalosteissa (Anttila, Heikkilä, Mäkelä, Schlünssen & Priha 2009, 142). Liitteen 1 taulukoihin on koottu kirjallisuudesta bitumikattotuotteita, joissa on käytetty asbestia.
Tietoa asbestin käytöstä löytyy myös Työterveyslaitoksen ja Aarhusin yliopiston yhteisestä tutkimuksesta, jossa selvitettiin karsinogeeneille altistumista suomalaisessa ja tanskalaisessa bitumikattoteollisuudessa vuosina
1950–2005 (Anttila ym. 2009). Tutkimuksen mukaan asbestia käytettiin
Suomessa bitumikatteiden sirotteena 1950-luvulta vuoteen 1973–74 asti,
täyteaineena 1970-luvun alusta vuoteen 1978–79 sekä bitumiemulsioissa
ja –liimoissa 1950-luvulta 1980-luvun alkupuolelle saakka (kuvio 10). Lisäksi 2 % tremoliittia sisältävää talkkia käytettiin sirotteena 1970-luvun
puolivälistä 1980-luvun puoliväliin. Huomattavaa on, että valmistajat käyttivät asbestia eri tarkoituksiin: jotkut valmistajat käyttivät sitä ainoastaan
täyteaineena, toiset taas ainoastaan sirotteena. Tehtaissa, joissa asbestia
käytettiin, sitä sisältävien tuotteiden tuotantomäärät olivat 5-30 % kokonaistuotannosta. Taustatiedot tutkimusta varten kerättiin aiemmista julkaisuista sekä bitumikatetehtaiden edustajien haastatteluilla. Tiedot koskevat
kolmea tutkimuksen tekohetkellä Suomessa toiminnassa ollutta tehdasta.
(Anttila ym. 2009, 143.)
KUVIO 10. Karsinogeenien käyttöaikoja bitumikateteollisuudessa (Anttila
ym. 2009, 142)
Tämän opinnäytetyön puitteissa hankittiin tietoa asbestin käytöstä bitumikateteollisuudessa myös alalla työskennelleitä haastattelemalla. Vielä
1970-luvulla Suomessa oli neljä bitumikatteita valmistavaa yritystä: Lemminkäinen Oy, Rakennusainetehdas Kerana, Katepal Oy ja Icopal Oy.
Näistä Rakennusainetehdas Kerana lopetti toimintansa 1990-luvulla ja
Lemminkäinen Oy myi kattoliiketoimintansa pohjoismaiselle pääomasijoitusrahasto Axcelille vuonna 2011 (Kaunismäki 2016; Nordic Waterproofing
Oy 2016). Lemminkäinen Oy:n kattoliiketoiminnan jatkajana toimii Nordic
Waterproofing Oy.
Icopal Oy:llä asbestia käytettiin 1960–1978 kolmessa bitumimatossa ja
kahdessa kattohuovassa täyteaineena. Asbestia oli tyypillisesti noin 40
grammaa kermineliömetriä kohti, eli sen osuus valmiin kermin massasta
oli noin 1 %. Asbesti on tuotteissa tasaisesti levittyneenä bitumimassan
joukkoon. Tuotenimet ja käyttövuodet ovat taulukossa 5. (Olander 2016,
liite 2.)
TAULUKKO 5. Asbestin käyttö Icopal Oy:n valmistamissa tuotteissa (Olander 2016, liite 2)
MJ 300/4000
ML 180/4000
ML 500/4200
Lemminkäinen Oy:llä asbestia käytettiin vuoteen 1974 asti yhdessä tiilikaton aluskatteessa sirotteena ja nestemäisissä bitumijalosteissa (bitumiliimat, -kitit ja kattopinnoitteet) vielä 1980-luvun alkuun asti. Asbestin käyttö
oli siis 1970- ja 1980-luvuilla enää hyvin vähäistä. Kuitenkin 1960-luvun
alussa ja sitä edeltävänä aikana käyttö oli runsaampaa, mutta tästä ei ole
dokumentoitua tietoa saatavilla. (Forstén 2016.) Katepal Oy:llä asbestia
käytettiin niin ikään sirotteena joidenkin aluskermien pinnalla 1970-luvun
alkupuolelle asti. Nämä kermit olivat kuitenkin tarkoitettu pääasiassa muihin vedeneristyskohteisiin kuin katoille. Tämän jälkeen asbestin käyttöä
jatkettiin Katepal Oy:llä vielä nestemäisessä siveltävässä bitumituotteessa
1980-luvun alkuun saakka, mutta sen tuotantomäärät olivat hyvin pieniä,
vain pari tonnia vuodessa. Myös Katepal Oy:llä asbestin käyttömäärät olivat siis 1970- ja 1980-luvuilla enää hyvin pieniä. Bitumikermeissä normaalisti sirotteena käytettävän hiekan määrä on noin 800 g/m2 ja asbestia käytettäessä tarpeen voidaan arvioida olevan materiaalin kuitumaisuudesta
johtuen selvästi pienempi, mahdollisesti noin 100–300 g/m2. (Kekonen
2016.) Tällöin asbestisirotteisten kermien asbestipitoisuus olisi noin 3–15
1990-luvulla toimintansa lopettaneella Rakennusainetehdas Keranalla ei
valmistettu asbestipitoisia bitumikatteita ainakaan vuonna 1974 tai sen jälkeen, mutta tätä edeltävästä ajasta ei löydetty tietoja tähän opinnäytetyöhön. Tuotannossa oli kaksi asbestipitoista bitumikatteiden pintasivelyyn
käytettävää bitumiemulsiota 1980-luvun alkuun saakka. (Kaunismäki
2016.) Rialan ym. (1993, 19) mukaan bitumiemulsioissa asbestipitoisuus
on 6–20 %.
Ilman tietoa tuotantomääristä voidaan tehdä vain karkeita arvioita siitä,
kuinka suuri osuus valmistetuista bitumikatteista on ollut asbestipitoisia
1970-luvulla. Vuosina 1970–1974 neljästä suomalaisesta valmistajasta ainakin kolme käytti asbestia, joista kaksi vain harvoissa tuotteissa, mutta
yksi yleisemminkin käytössä olleissa tuotteissa. Vuosina 1975–1978 asbestia käytti enää yksi valmistaja ja vuodesta 1979 lähtien sen käyttö bitumikatteissa lopetettiin. Haastatteluihin ja kirjallisuudesta löydettyyn tietoon
perustuen asbestipitoisten tuotteiden osuuden koko Suomen bitumikatetuotannosta voidaan arvioida olleen alle 10 % 1970-luvulla.
Opinnäytetyön toimeksiantajana toimiva Tarpaper Recycling Finland Oy
on tanskalaisen Tarpaper Recycling ApS:n suomalainen tytäryhtiö, jonka
liiketoimintana on bitumikatejätteen kerääminen ja sen jalostaminen asfalttiteollisuuden käyttämäksi raaka-aineeksi. Yritys on toiminut Suomessa
vuoden 2013 lopusta lähtien, ja sen toimipiste on Lahdessa Kujalan jätekeskuksessa. (Tuominen 2014.)
TRF:n asiakaskuntaan kuuluvat heille bitumikatetta toimittavat bitumikatetehtaat, jätehuoltoyhtiöt sekä rakennus-, saneeraus- ja purku-urakoitsijat.
Toisen osan asiakaskunnasta taas muodostavat loppupään asiakkaat eli
TRF:n valmistamaa jalostetta hyödyntävät asfalttiteollisuuden yritykset.
Kierrätyksen arvoketju esitetään kuviossa 11. (Tuominen 2014.)
KUVIO 11. Bitumikatteen kierrätyksen arvoketju (Tuominen 2014)
Perustan bitumikatejätteen kierrätykselle muodostaa 1.1.2016 voimaan astunut orgaanisen jätteen kaatopaikkakielto, jonka mukaan kaatopaikalle ei
saa sijoittaa materiaalia, jonka orgaanisen aineen pitoisuus määritettynä
orgaanisen hiilen kokonaismääränä tai hehkutushäviönä on yli 10 %. Rakennusjätteen osalta säädös on lievempi siten, että rajana on aluksi 15 %,
minkä jälkeen se tippuu 10 prosenttiin vuonna 2020. (VNa 331/2013, 28 §,
53 §). Lisäksi on asetettu tavoite, että 70 m-% rakennusjätteestä tulisi hyödyntää muutoin kuin energiana tai polttoaineena vuoteen 2020 mennessä
(VNa 179/2012, 16 §). Kattohuopajätteen volyymin on arvioitu olevan Suomessa 13 000–18 000 tonnia vuodessa (Tuominen 2014).
Bitumikatteen jalostusprosessin vaiheet ovat
1. kattohuopajätteen syntypaikkalajittelu
2. talteenotto
4. vastaanotto, jälkilajittelu ja välivarastointi
5. kattohuoparouheen 1. vaiheen murskaus
6. välivarastointi
7. kattohuoparouheen 2. vaiheen murskaus
8. laadunvarmistus ja raportointi
9. toimitus käyttäjälle
10. toiminnan dokumentointi
Alaluvuissa 6.1.1, 6.1.2, 6.1.3 ja 6.1.4 on esitetty laadunvalvontaan liittyvät
näkökohdat ketjun eri vaiheissa. Asbestia löytyy vain purettavista bitumikatteista, joten tehtaiden leikkuujätettä ei ole huomioitu tässä tarkastelussa.
6.1.1 Purkutyömaa
Asbestikartoitus vaaditaan lain mukaan aina, kun rakennustyöhön sisältyy
rakenteiden purkamista, jossa voidaan altistua asbestipölylle (VNa
798/2015, 2 §, 7 §). Tämän vuoksi työn tilaajan tulee aina selvittää, onko
purettavassa kohteessa asbestia ja esittää tiedot tarjouspyynnössä (Kattoliitto ry 2013, 97). Mikäli edellä mainitusta huolimatta asbestipitoisuutta ei
ole selvitetty suunnitteluvaiheessa, tulee urakoitsijan itse ottaa bitumikatteesta materiaalinäyte, jos purettava materiaali on ajalta ennen vuotta
1985 (Tuominen 2015).
Asbestinäyte otetaan leikkaamalla bitumikatteesta noin 2 cm * 2 cm pala
puukkoa ja pihtejä apuna käyttäen. Mikäli näytteestä tehdään myös PAHanalyysi, tulee näytteen olla kooltaan 10 cm * 10 cm. Paksuista kerroksista
näyte voidaan joutua ottamaan polttoleikkaamalla. Näyte tulee ottaa niin,
että siinä on mukana kaikki katekerrokset. (Rakennustieto 2014a.) Näytepala pakataan minigrip-pussiin ja lähetetään asianmukaiseen laboratorioon analysoitavaksi.
Työterveyslaitoksen (2013a) mukaan asbestia sisältävän bitumikatteen
purku tulee tehdä asbestipurkuna siihen erikoistuneen yrityksen toimesta,
mikäli asbestia on purettavan huovan sirotteessa. TRF ei myöskään ota
asbestipitoista materiaalia vastaan. Urakoitsijan tulee dokumentein pystyä
osoittamaan, että TRF:lle toimitettava materiaali on todettu asbestista vapaaksi. (Tuominen 2015.) Mikäli bitumikate tuodaan TRF:lle normaalina
materiaalina, mutta se osoittautuukin asbestipitoiseksi, kuorma hylätään ja
toimitetaan Päijät-Hämeen Jätehuolto Oy:lle asianmukaiseen käsittelyyn.
Tällöin kuorma laskutetaan asbestijätteen hinnalla ja peritään ylimääräinen
käsittelymaksu sekä laboratorio- ja toimituskulut. (Tarpaper Recycling Finland Oy 2014.)
TRF:lle tuotavan materiaalin laatuvaatimukset ovat taulukossa 6. Käytännössä materiaali saa sisältää kattohuovan lisäksi nauloja, sillä ne pystytään erottelemaan tehokkaasti jalostusprosessissa. Epäpuhtauksia saa
olla korkeintaan 2 % materiaalin tilavuudesta ja PAH-pitoisuuden raja-arvo
on 200 mg/kg. (Tarpaper Recycling Finland Oy 2015.)
TAULUKKO 6. Kattohuovan laatuvaatimukset (Tarpaper Recycling Finland
Oy 2015)
Soveltuu keräykseen
Bitumikattohuoparullat
Erilaiset palakoot
Singelisorakattomateriaalit
Ei sovellu keräykseen
Asbestipitoiset huovat
Lista- ja eristemateriaalit
Puu-, rima- ja vanerimateriaalit
Kartongit ja alumiinipaperit
Isot metallit ja pellit
Kumi- ja muovimateriaalit
6.1.2 Kuormien vastaanotto
Ennen kuorman tuomista TRF:n lajittelukentälle se punnitaan ja tarkastetaan aistinvaraisesti vaa’alla. Vaa’alle jätetään myös tiedot jätteen alkuperästä/toimittajasta, kuljettajasta, vastaanottajasta, jäteluettelon mukaisesta
luokittelusta ja punnitustiedoista. Kaikki kuormat päivätään ja niille annetaan erätunnus. Siirtoasiakirjat lisäksi dokumentoidaan. (Tarpaper Recycling Finland Oy 2015.)
Kuormat tarkastetaan aistinvaraisesti myös, kun ne saapuvat TRF:n lajittelukentälle. Kaikki kuormat jälkilajitellaan ja epäpuhtaudet poistetaan kaivinkoneella, kuten kuvassa 5 (Tuominen 2016). TRF:n kriteerien vastaista jätettä toimittaneelle annetaan huomautus ja korvausvaatimus kustannuksista, jotka aiheutuivat epäpuhtauksien poistamisesta. Epäpuhdas materiaali voidaan myös toimittaa asianmukaiseen käsittelyyn jätteen toimittajan
laskuun. (Tarpaper Recycling Finland Oy 2015.)
Saapuvia kuormia seurataan pistokokein asbestin varalta. Mikäli näytteen
havaitaan sisältävän asbestia, toimitetaan kuorma Päijät-Hämeen Jätehuolto Oy:lle käsiteltäväksi (Tarpaper Recycling Finland Oy 2015). Kaikki
kuormat lajitellaan TRF:n lajittelukentällä, huopapalat ravistellaan ja käydään läpi pala palalta, jonka jälkeen ne sekoitetaan ja välivarastoidaan
(Tuominen 2016). Erotellut materiaalit toimitetaan Päijät-Hämeen Jätehuolto Oy:lle. (Tarpaper Recycling Finland Oy 2015.)
KUVA 5. Kattohuovan koneellista lajittelua Kujalassa
6.1.3 Jalostusprosessi ja välivarastointi
Esikäsitelty, lajiteltu ja sekoitettu bitumikate murskataan ensin 0-30 mm
palakokoon, ja naulat sekä muut metallit poistetaan (Tuominen 2016). Tämän jälkeen erät sekoitetaan uudelleen ja välivarastoidaan lupamääräykset huomioiden. Esimurskattua materiaalia murskataan 0-10 mm palakokoon sitä mukaa kuin tilauksia tulee. Valmis tuote varastoidaan näytteenottoa varten katetussa tilassa, etteivät aurinko ja sade pääse vaikuttamaan
siihen, jolloin paakkuuntuminen vältetään. Normaalilämpötilassa tuote on
irtonaista rouhetta. Lopputuotteen varastointiaika ei kuitenkaan tulisi olla
pidempi kuin yksi kuukausi yhteenlaskettuna murska-asemalla ja asiakkaalla. (Tarpaper Recycling Finland Oy 2015.) Tässä opinnäytetyössä käytetään jatkossa tuotteesta sen virallista nimeä BitumenMix.
6.1.4 Tuote ja toimitus
Valmiista tuotteesta otetaan näytteet, joista määritetään asbesti, sideainepitoisuus, rakeisuus, vesipitoisuus ja sideaineen tunkeuma (Tuominen 2016). Ohjeellinen näytteenottotiheys on yksi näyte 200 tonnia lopputuotetta kohti, mutta käytännössä näytteitä on keskimäärin otettu yksi kokoomanäyte 100 tonnia kohti (Tuominen 2015). Mikäli tuotteen havaitaan
sisältävän asbestia, se siirretään Päijät-Hämeen Jätehuolto Oy:lle asianmukaiseen käsittelyyn. Kriteerit täyttävä tuote taas lastataan ja dokumentoidaan. Kriteerit ovat taulukossa 7. Asiakas saa toimituksen mukana todistuksen tuotteen ominaisuuksista. Asfalttiasemilla BitumenMixillä (kuvassa 6) voidaan korvata osa valmistukseen tarvittavasta neitseellisestä
bitumista lisäämällä rouhetta tuotantoprosessiin. (Tarpaper Recycling Finland Oy 2015.)
TAULUKKO 7. Lopputuotteen laatuvaatimukset (Tarpaper Recycling Finland Oy 2015; Tuominen 2015)
Bitumipitoisuus
Asbestipitoisuus
0-10 mm, 10 mm 90–100 % läpäisy
Ei raja-arvoa, informatiivinen tieto
alle 2 %
KUVA 6. Valmista BitumenMixiä
Työpaikan riskien arvioinnilla tarkoitetaan työssä esiintyvien vaarojen tunnistamista, niiden aiheuttamien riskien suuruuden määritystä sekä riskien
merkittävyyden arviointia. Vaaroiksi tai vaaratekijöiksi kutsutaan tekijöitä,
jotka voivat aiheuttaa haittaa työntekijöiden terveydelle tai turvallisuudelle
ja riski taas on vaaratekijän todennäköisyyden ja seurausten merkittävyyden yhdistelmä. (Työturvallisuuskeskus 2015, 6–7.)
Normaalisti työpaikan riskien arviointi lähtee liikkeelle kokonaisvaltaisesta
vaarojen tunnistamisesta, mikä tarkoittaa kaikkien työstä, työtilasta, työajoista, työympäristöstä ja työolosuhteista aiheutuvien vaaratekijöiden tunnistamista ja kirjaamista (Työturvallisuuskeskus 2015, 23). Tässä opinnäytetyössä arviointi on kuitenkin rajattu yhteen vaaratekijään, eli asbestiin.
Kuten luvussa 3 mainittiin, kaikkien asbestilaatujen tiedetään hengitettynä
aiheuttavan syöpää ja muita asbestisairauksia. Kaikkia asbestityyppejä
koskevat vaaralausekkeet H350, eli ”saattaa aiheuttaa syöpää” ja H372,
eli ”vahingoittaa elimiä” (Sosiaali- ja terveysministeriö 2014, 20). Asbestilaatujen vaarallisuudessa tiedetään kuitenkin olevan eroja. Krysotiilin oletetaan olevan keuhkosyövän kannalta amfiboliasbesteja vaarattomampi,
sillä se säilyy lyhemmän aikaa keuhkokudoksessa. Mesoteliooman kannalta löytyy huomattavaa todistusaineistoa siitä, että amfibolit ovat krysotiilia vaarallisempia. Kokeellisten tutkimusten perusteella on myös arveltu,
että pitkät ja ohuet kuidut aiheuttavat voimakkaammin keuhkosyöpää ja
mesotelioomaa kuin lyhyet ja paksut kuidut. (International Agency for Research on Cancer 2012, 235–240.) Vaikka bitumikatteissa on käytetty
sekä antofylliittiä että krysotiilia, tarkastellaan tässä työssä asbestia yhtenä
aineena (Lallukka 2016). Tämä johtuu siitä, että kaikkia asbestityyppejä
koskevat samat säädökset – krokidoliitin purkaminen ainoana poikkeuksena – ja altistumisen sitova raja-arvo on kaikille asbestityypeille 0,1 kuitua/cm3 hengitysilmaa kahdeksan tunnin aikapainotettuna keskiarvona
(VNa 798/2015, 3 §).
Suomen lainsäädännöstä ei löydy rajapitoisuutta asbestipitoiselle materiaalille tai jätteelle, mutta erinäisistä lähteistä löytyy mainintoja, että rakennusmateriaalia pidetään asbestipitoisena, jos siitä yli 1 % on asbestia (Ekman 2011, 33; Oksa ym. 2013, 6). Tämä käytäntö saattaa juontaa juurensa Yhdysvalloista, jossa asbestipitoiseksi materiaaliksi määritellään
materiaali, joka sisältää yli yhden prosentin asbestia määritettynä polarisaatiomikroskoopilla (Code of Federal Regulations 2015, 127). Tuotteen
asbestipitoisuutta ei ole hyväksyttävää alentaa sekoittamalla siihen muuta
materiaalia (Ekman 2011, 33).
Huomattavaa on, että asbestin ja asbestipitoisen materiaalin valmistaminen, myyminen sekä käyttöönotto on laissa kielletty (VNp 852/1992, 3 §).
Tämä tarkoittaa, että riskien arvioinnissa ei voida tarkastella ainoastaan,
ylittyykö altistumisen raja-arvo kierrätystoiminnassa, vaan itse asbestin
esiintyminen BitumenMixissä ei ole sallittavaa, vaikka potentiaalinen altistuminen alittaisikin raja-arvon.
TRF:n ja jätettä heille toimittavien asiakkaiden välisessä sopimuksessa
asiakas sitoutuu toimintamalliin jossa asiakas varmistaa TRF:lle, etteivät
kierrätykseen toimitettavat bitumikatteet sisällä asbestia ja TRF antaa
heille ohjeistuksen asbestiin liittyen (Tuominen 2016). TRF:llä on ollut tähän mennessä käytäntönä valvoa asiaa pyytämällä asbestitodistus asiakkaalta, mikäli se tuo bitumikatetta purkukohteesta, joka on rakennettu ennen vuotta 1985. Tämän lisäksi TRF on itse ottanut pistokokeita muutamista tulleista kuormista, sekä ottaa säännöllisesti näytteitä BitumenMixistä ennen kuin se lähetetään asiakkaalle. Näyte BitumenMixistä otetaan
keskimäärin 100 tonnin välein. Näytteenottotilanteessa otetaan rouhekasan eri puolilta 10 yksittäisnäytettä, joista koostetaan noin 2 dl suuruinen
kokooma, joka lähetetään ulkopuoliseen kuitulaboratorioon analysoitavaksi. Vuoden 2015 loppuun mennessä analysoitavaksi oli lähetetty 10
näytettä, eikä niistä yksikään ollut sisältänyt asbestia. (Tuominen 2015.)
Suomen lainsäädännössä vastuu asbestimateriaalien asianmukaisesta
purkamisesta ja niiden toimittamisesta kaatopaikalle on rakennushankkeesta vastaavalla taholla. Tämä onkin hyvä käytäntö siinä mielessä, että
asbestipitoisen materiaalin tunnistaminen muun jätteen joukosta TRF:n lajittelualueella on vaikeaa. Myös edustava näytteenotto kuormasta, jossa
on useita katteita useista eri kohteista voi olla hankalaa ja kallista toteuttaa. Purkuvaiheessa selvitään taas yhdellä huolellisesti otetulla näytteellä
per kohde tai hiukan useammalla, jos katekerrokset halutaan näytteistää
Jätehuoltoyhtiöt toimivat monesti välikätenä purkajien ja TRF:n välillä. Niiden tuomista kuormista ei pyydetä asbestitodistuksia, sillä kuormat voivat
sisältää katteita useista eri kohteista. Onkin jätehuoltoyhtiön tehtävä valvoa, että heidän omat asiakkaansa eivät tuo kierrätettäväksi asbestijätettä.
Huomioitavaa on, että vuonna 2016 voimaan astuneen uuden asbestilainsäädännön myötä asbestikartoitus vaaditaan aina ennen purkutyöhön ryhtymistä, joka parantaa laadunvalvontaa asbestin osalta huomattavasti verrattuna aikaisempiin vuosiin (Tuominen 2016). Nykylainsäädännön vuoksi
urakoitsijat ovat tarkkoja siitä, että asbestikartoitus on tehty jo ennen tarjousvaihetta, jotta tarjouslaskenta voidaan tehdä oikein (Tuominen 2016).
Lainsäädännössä, TRF:n ohjeistuksessa sekä TRF:n ja bitumikatetta toimittavien asiakkaiden välisissä sopimuksissa vastuu asbestipitoisten rakennusmateriaalien tunnistamisesta on purku-urakkaan ryhtyvällä taholla.
Purettavien rakenteiden asbestipitoisuus tulee aina selvittää jo tarjousvaiheessa ennen urakkaan ryhtymistä, jolloin asbestijätteet voidaan ohjata
kaatopaikalle. Tässä opinnäytetyössä haastateltiin vuoden 2015 aikana
TRF:n asiakkaina olleita urakoitsijoita ja jätehuoltoyhtiöitä sen selvittämiseksi, kuinka asbestiselvityksistä huolehdittiin käytännössä, ja näkivätkö
asiakkaat itse asbestia riskinä kierrätystoiminnalle. Seuraavassa kahdessa
alaluvussa on esitetty puolistrukturoituna tehtyjen haastattelujen olennaisimmat tulokset. Haastattelut tehtiin ennen uuden asbestilainsäädännön
voimaantuloa.
7.3.1 Rakennus- ja purku-urakoitsijat
Opinnäytetyöhön liittyen haastateltiin 16 TRF:lle bitumikatetta toimittanutta
urakoitsijaa. Urakoitsijat tekivät pääasiassa purku-urakoita ja kattojen saneerauksia.
Kaiken kaikkiaan 16 urakoitsijasta 14 selvitti purettavan bitumikatteen asbestipitoisuuden joko urakan tilaajan teettämien selvitysten tai oman näytteenoton avulla, tai sitten päätteli katon rakennusvuoden perusteella, voiko
purettava bitumikate sisältää asbestia. Asbestiasioihin liittyi kuitenkin epätietoisuutta, sillä osa urakoitsijoista luuli, että asbestia on käytetty vain kiinnitysbitumeissa eikä itse katemateriaaleissa. Lisäksi vuosiluvuista ei ollut
tarkkoja tietoja ja jotkin urakoitsijat olettivat asbestin käytön loppuneen bitumikatteissa jo 1960-luvulla. Haastatelluista urakoitsijoista kaksi ei tehnyt
asbestin suhteen mitään toimenpiteitä. Purku-urakoitsijoiden keskuudessa
oli normaali toimintatapa, että asbesti- tai haitta-ainekartoitus teetetään
aina purkutyön tilaajan toimesta ennen urakkaan ryhtymistä. Kattosaneerauksiin ryhdyttäessä taas ei välttämättä ollut aina kartoitettu etukäteen, sisältävätkö uuden katon tieltä purettavat bitumikatteet asbestia, mutta
kaikki urakoitsijat kahta lukuun ottamatta ottivat niissä tapauksissa itse
näytteen tai ilmoittivat TRF:lle, ettei näytettä ole otettu, jolloin TRF velvoittaa näytteen ottamista mikäli purettava bitumikate on vanhempaa kuin
vuodelta 1985. Monille urakoitsijoille se, että bitumikatteissa ylipäätään on
käytetty asbestia, oli tullut esille vasta, kun yhteistyö aloitettiin TRF:n
Haastatelluista urakoitsijoista kolme oli törmännyt asbestipitoiseen bitumikatteeseen silloin tällöin tai harvoin. Vastanneista kymmenen sanoi, ettei
asbestipitoista bitumikatetta ole tullut vastaan ollenkaan tai ainakaan useaan vuoteen. Yleisesti urakoitsijat pitivät asbestipitoisen materiaalin päätymistä kierrätykseen epätodennäköisenä. Monet kokivat asbesti- tai PAH-
pitoisen materiaalin toimittamisen uusiokäyttöön normaalina jätteenä yrityksen oman intressin vastaisena.
7.3.2 Jätehuoltoyhtiöt
Opinnäytetyössä neljältä TRF:lle bitumikatetta tuoneelta jätehuoltoyhtiöltä
kysyttiin heidän käytäntöjään asbestipitoisen bitumikatteen tunnistamiseen
liittyen. Kaksi yhtiötä otti bitumikatteita vastaan keskitetysti ja toimitti näin
kertynyttä materiaalia TRF:lle, kun taas kaksi muuta toimittivat kuormat
suoraan tietyiltä purku- tai rakennustyömailta. Keskitetysti bitumikatetta keräävistä firmoista toisella oli käytäntönä pyytää asiakasta ottamaan näyte
tuomastaan kuormasta, mikäli materiaali oli 1970-luvulta tai vanhempaa.
Toisella bitumikatetta keskitetysti keräävällä yrityksellä, kuin myös työmailta TRF:lle bitumikatteita toimittavilla yrityksillä, ei ollut käytäntönä edellyttää asiakkailta asbestitodistusta tai ottaa itse asbestinäytteitä kuormista.
Asbestin esiintymisen todennäköisyys kierrätysmateriaalissa
Haastatellut urakoitsijat toimittivat aikavälillä 1/2014–11/2015 yhteensä
2840 tonnia materiaalia TRF:lle, mikä on 20 % TRF:n vastaanottaman materiaalin kokonaismäärästä kyseisellä ajanjaksolla (Tuominen 2015). Kahden asbestiselvitykset laiminlyöneen yrityksen osuus haastateltujen yritysten tuomasta materiaalista oli vain 5 %. Tällöin voidaan olettaa, että lähes
kaikissa tapauksissa asbestipitoiset bitumikatteet huomattiin purkuvaiheessa.
TRF:n laadunvarmistukseen kuuluu asbestitodistuksen pyytäminen asiakkaalta, joka tuo materiaalia ennen vuotta 1985 rakennetusta kohteesta.
Todistus pyydetään asiakkaalta erikseen sähköpostitse. Osa TRF:lle tulevasta materiaalista on kuitenkin jätehuoltoyhtiöiltä, joilta ei pyydetä todistuksia. Uuden asbestiasetuksen voimaantulo on kuitenkin muuttanut tilannetta urakoitsijoiden osalta tiukemmaksi sillä seurauksella, että asbestipitoisten materiaalien poistuminen kierrosta tehostuu entisestään myös jätehuoltoyhtiöiden kautta kulkevassa materiaalissa (Tuominen 2016).
Haastattelujen perusteella 95 % TRF:n urakoitsijoilta vastaanottamasta
materiaalista tulee sellaisilta yrityksiltä, jotka huolehtivat asbestiselvityksistä asiaankuuluvalla tavalla. Jos tämä vastaa yleisesti tilannetta alalla,
niin vain häviävän pieni osa TRF:n vastaanottamasta materiaalista olisi
sellaista, josta ei ole tehty asbestiselvityksiä, ja joka ei kuulu heidän oman
laadunvarmistuksen piiriin. Niidenkin kuormien osalta, joista ei ole tehty
asbestiselvitystä, voidaan asbestipitoisen materiaalin esiintymistodennäköisyyden arvioida olevan pieni, sillä TRF:n ja urakoitsijoiden haastattelujen perusteella valtaosa purettavista katoista on 1970- ja 1980-luvuilta.
Tätä vanhempia bitumikatteita tulee TRF:lle vain satunnaisesti, mikä on
perusteltavissa sillä, että bitumikermin käyttöikä on tyypillisesti noin 20
vuotta ja kattotöissä käytäntönä on saneerata maksimissaan kerran vanhan katteen päälle, eli 1960-luvulla tehdyt katteet on pääsääntöisesti saneerattu 1980-luvulla ja purettu pois jo 2000-luvun aikana (Sainio 2015).
Nykyisten asbestisäädösten mukaisesti toimittaessa asbestin esiintyminen
voi olla mahdollista lähinnä yksityishenkilöiden toimittamissa kuormissa.
Nämä pientuojien kuormat ohjataan kuitenkin käytännössä TRF:n toimesta
polttoon, sillä niissä esiintyy yleensä runsaasti epäpuhtauksia ja palakoko
on liian pieni koneellista lajittelua ajatellen. (Tuominen 2016.)
Tähän mennessä ainoa BitumenMixin käyttöön liittyvä asbestialtistumisen
mittaus on Loikalan ja Ollilan (2015) tekemä työhygieeninen selvitys, jossa
mitattiin työntekijöiden altistumista mm. asbestikuiduille 2 % BitumenMixiä
sisältävän asfaltin sekoitus- ja levitystyössä. Ilman asbestikuitupitoisuutta
mitattiin asfalttiaseman lastauspaikalta ja perämiehen hengitysvyöhykkeeltä. Näytteet otettiin polykarbonaattisuodattimille ja analysoitiin elektronimikroskoopilla ja energiadispersiivisellä spektrometrillä. Kummassakaan
mittauspisteessä ei havaittu asbestikuituja noin kahden tunnin pituisten
mittausjaksojen aikana.
Asbestipitoisen bitumikatteen käsittelyssä syntyvää altistumista ei ole Suomessa mitattu, joten altistumista pitää arvioida muiden olemassa olevien
tietojen avulla. Anttilan ym. (2009, 144) mukaan bitumikattomiesten vuotuinen asbestialtistuminen on ollut taustapitoisuuden tasolla (< 0,01 kuitua/cm3) vuosina 1950–2005. Mowatin, Weidlingin ja Sheehanin (2007,
458) tutkimuksessa hiottiin ja raaputettiin asbestipitoisilla bitumiliuoksilla
(asbestipitoisuus 4–16 %) päällystettyjä katteita laboratorio-olosuhteissa
(36 näytettä) ja asbestialtistuminen oli 30 minuutin mittausjaksoilla 0–
0,027 kuitua/cm3. Nämä tulokset vastannevat suuntaa antavasti myös asbestialtistumista bitumikatejätteen lajittelussa. Sen sijaan bitumikatteen
murskauksessa syntyy pölyä ja silloin suurempikin asbestialtistuminen
voisi olla mahdollista, ainakin jos asbesti olisi murskattavan materiaalin sirotteessa. Asbestipölyn laskeutumisnopeus on pieni ja se säilyy ympäristössä pitkän aikaa, jonka vuoksi altistumista voisi tapahtua myös itse
murskausajankohdan ulkopuolella tilassa oleskeltaessa.
Tietoa siitä, onko murskauksessa syntyvässä pölyssä asbestia, saadaan
kevään 2016 aikana, sillä TRF on teettämässä työhygieenisen selvityksen,
kun tuotanto päästään taas aloittamaan (Tuominen 2015). On kuitenkin
muistettava, että työhygieeninen mittaus kuvaa vain mittausajankohdan altistumista. Mahdollinen asbestipitoisen bitumikatteen murskaaminen on
harvinaislaatuinen tapahtuma, jonka mahdollisuutta ei voida nykyisillä toimenpiteillä täydellisesti poistaa, sillä jätehuoltoyhtiöiden vastaanottaman
materiaalin alkuperä ei voi olla varmuudella tiedossa. Tällöin asbestialtistuminen tapahtuisi vain näissä poikkeuksellisissa tilanteissa ja kumuloitunut
altistuminen esimerkiksi vuoden mittaisella tarkastelujaksolla jäisi silti pieneksi. Kuten aikaisemminkin mainittiin, on vuoden 2016 asbestiasetus
muuttanut tilannette niin, että asbestin päätyminen jätehuoltoyhtiöille on
kuitenkin entistä epätodennäköisempää.
Edellisissä luvuissa esitettyjen tietojen perusteella voidaan päätellä, että
asbestin esiintymisen todennäköisyys kierrätysmateriaalissa on hyvin
pieni. Esimerkin vuoksi taulukossa 8 on kuitenkin havainnollistettu, kuinka
pieneksi asbestipitoisuus laimentuisi valmiissa BitumenMixissä sekä sitä 2
% sisältävässä asfalttimassassa, vaikka asbestipitoiset katteetkin olisivat
mukana kierrätysmateriaalissa, eli mitään valvontatoimenpiteitä ei tehtäisi.
BitumenMixin tasalaatuisuuden varmistamiseksi vastaanotettavat kuormat
sekoitetaan hyvin keskenään ja jokaiseen tuotantoerään valikoidaan eri
ikäluokkien bitumikatteita (Tuominen 2015). Näin ollen mahdollisen asbestinkin voitaisiin olettaa jakautuvan melko tasaisesti BitumenMixiin.
Taulukon 8 esimerkissä 1 on päällekkäisillä riveillä esitetty oletus asbestipitoisten tuotteiden osuudesta kaikista bitumikatteista sekä niiden keskimääräinen asbestipitoisuus vuosina 1970–74 sekä 1975–79. Tällöin arvio
asbestin prosentuaalisesta määrästä koko 1970-luvun bitumikatteissa saadaan laskemalla
(0,03 ∗ 0,03 + 0,02 ∗ 0,01) ∗ 100
. Kun tulos kerrotaan 1970-luvun
bitumikatteen osuudella BitumenMixissä, joka on esimerkissä 20 %, saadaan tulokseksi BitumenMixin asbestipitoisuus, eli 0,01 %. Asfalttimassassa kuitenkin BitumenMixin osuus on tyypillisesti vain 2 %, jolloin siis
koko asfalttimassan asbestipitoisuus on esimerkissä 0,0002 %.
TAULUKKO 8. Asbestipitoisen bitumikatteen vaikutus BitumenMixin ja asfalttimassan asbestipitoisuuteen kuvitteellisissa esimerkeissä, joissa ei
tehtäisi valvontaa asbestin suhteen
Asbestipitoisten tuotteiden
osuus tuotannosta 1970–74
Keskimääräinen asbestituotteiden asbestipitoisuus
osuus tuotannosta 1975–79
1970-luvulla valmistetun
materiaalin osuus BitumenMixissä
Asbestipitoisuus BitumenMixissä
Asbestipitoisuus asfalttimassassa
Kuten aikaisemmin on tässä työssä mainittu, ei Suomen lainsäädännöstä
löydy pitoisuusrajaa siihen, milloin materiaalia pidetään asbestipitoisena.
Tämän vuoksi asbestin löytyminen tuotteesta edes hyvin pieninä pitoisuuksina johtaa tuotantoerän hylkäämiseen ja näin ollen synnyttää lisäkustannuksia, kun tuotantoerä joudutaan ohjaamaan loppusijoitettavaksi lain
edellyttämällä tavalla. Tämän vuoksi TRF:llä on nollatoleranssi asbestin
suhteen (Tuominen 2015).
Kemikaaliriskin arvioinnissa käytetään usein BS 8800 -ohjeen mukaista
riskitaulukkoa, jossa riski määritetään altistumisen todennäköisyyden ja
seurausten vakavuuden yhdistelmänä (Hämäläinen 2006, 54). Tämän
opinnäytetyön kuvaamassa tilanteessa riskin suuruutta on kuitenkin vaikeaa arvioida perinteisillä menetelmillä, sillä mitattua tietoa asbestin esiintymisestä TRF:n murskaimeen syötettävässä materiaalissa ei ole. Lähtökohtana on, että asbestia ei ole hyväksyttävää esiintyä yhtään TRF:n prosessoimassa materiaalissa. Tätä ei nykyisillä käytännöillä kuitenkaan pystytä täydellisesti valvomaan, joten on syytä ottaa käyttöön uusia toimenpiteitä asbestin esiintymistodennäköisyyden selvittämiseksi ja todennäköisyyden pienentämiseksi.
7.8.1 Säilytettävät toimepiteet
Nykyinen käytäntö pyytää asbestitodistus asiakkaalta, mikäli materiaali on
kohteesta, joka on rakennettu ennen vuotta 1985, on syytä pitää ennallaan. Vuosiluvun perusteena pidetään Anttilan ym. (2009, 142) tekemää
tutkimusta sekä haastatteluista ja kirjallisuudesta saatuja tietoja, joiden
mukaan asbestin käyttö huopakatoille tarkoitetuissa bitumiemulsioissa- ja
liimoissa lopetettiin 1980-luvun alkupuolella. Viimeisin asbestipitoinen bitumikattotuote näyttää olleen Keracold-kattoemulsio, jonka valmistus lopetettiin 1984 (Vikström 1993, 96). Asbestitodistusta ei tarvita vanhoistakaan
kohteista, mikäli tiedetään varmuudella, että vanhat katteet on uusittu vuoden 1984 jälkeen. Jos useita katekerroksia on tehty päällekkäin, tulee
näytteet ottaa niistä kerroksista, jotka ovat siltä aikakaudelta, kun asbesti
oli käytössä. TRF:n asiakkaina olevien jätehuoltoyhtiöiden tulisi informoida
käytännöistä omia asiakkaitaan, joilta he vastaanottavat purkujätettä ja tarvittaessa pyytää asbestitodistuksia vastaanottamistaan kuormista. TRF:n
tulisi myös jatkaa näytteenottoa valmiista BitumenMixistä vähintään nykyisen suuruisella näytteenottotiheydellä.
7.8.2 Ehdotuksia uusiksi toimenpiteiksi
TRF:n työntekijät voivat itse ottaa asbestinäytteitä jätehuoltoyhtiöiden tuomista kuormista, mikäli niistä ei ole esitetty asbestitodistusta. Noin 2 cm *
2 cm kokoinen näytepala tulee ottaa kuorman jokaisesta erilaisesta katemateriaalista. Näytteenottovälineet tulee puhdistaa näytteiden välissä.
Näytteet pakataan minigrip-pusseihin, joihin merkitään näytteen numero,
ja lähetetään kuitulaboratorioon analysoitavaksi. Kasa voidaan lajitella
muun materiaalin sekaan vasta siinä vaiheessa, kun laboratoriosta on
saatu näytteiden analyysien tulokset, joissa osoitetaan, ettei materiaali sisällä asbestia. Mikäli materiaali osoittautuu asbestipitoiseksi, tulee se toimittaa kaatopaikalle. Mitä kauemmin näytteenottoa jatketaan, sitä varmempaa tietoa asbestin esiintyvyydestä saadaan. Alustavasti näytteet tulisi ottaa sadasta peräkkäisestä kuormasta, jonka jälkeen näytteenoton
päättämistä voidaan harkita, mikäli asbestia ei ole havaittu yhdessäkään
näytteessä.
Työntekijät voivat varautua asbestialtistumisen mahdollisuuteen käyttämällä P3-luokan pölynsuodattimilla varustettuja hengityssuojaimia murskauksen yhteydessä. Pölyn syntymistä voidaan hillitä kastelemalla murskaukseen syötettävää materiaalia, mikäli se on prosessin toimivuuden
kannalta mahdollista. Koneellinen pölynpoisto voi myös olla tarpeen. Ennen näiden toimenpiteiden tekemistä tulisi odottaa työhygieenisten mittausten tuloksia, jolloin saadaan tietoa pölymäärästä ja altistumisesta sekä
asiantuntijoiden toimenpidesuosituksia asiaan liittyen.
Tämän opinnäytetyön tavoitteena oli kerätä tietoa asbestin käytöstä bitumikatteissa ja arvioida, aiheutuuko siitä riskiä Tarpaper Recycling Finland
Oy:n toiminnassa. Haastatteluiden ja kirjallisen tiedon perusteella suomalaiset bitumikatteen valmistajat lopettivat asbestin käytön itse bitumikatteissa 1970-luvun aikana, mutta jatkoivat käyttöä muissa bitumituotteissa,
joita on käytetty mm. bitumikattojen huollossa, vielä 1980- luvun alkupuolelle asti.
Vuoden 2016 alusta lähtien asbestilainsäädäntö uudistui. Uuden lainsäädännön myötä asbestipurkutyöluvista alettiin pitää virallista rekisteriä ja asbestipurkukoulutukseksi käy vain ammattitutkinto tai sen soveltuva osa.
Aiemman lainsäädännön puitteissa asbestikartoitus oli mahdollista välttää
tietyissä tilanteissa, mutta nykyisin purettavien rakenteiden asbestipitoisuus on aina selvitettävä. Tämän vuoksi asbestipitoisen materiaalin päätyminen Tarpaper Recycling Finland Oy:lle on epätodennäköistä.
Opinnäytetyössä haastateltiin urakoitsijoita ja tiedusteltiin, miten asbestipitoiset bitumikatteet on huomioitu heidän toiminnassaan. Haastattelujen perusteella asbestiselvitykset oli yleensä tehty asiaankuuluvalla tavalla jo ennen urakkaan ryhtymistä ja niissä tapauksissa joissa ei ollut, urakoitsijat
ottivat yleensä ottaneet myös itse näytteitä. Asbestipitoiset bitumikatteet
olivat haastattelujen mukaan kuitenkin harvinaisia. Haastattelut tehtiin ennen uuden asbestilainsäädännön voimaan astumista.
Uuden lainsäädännön, haastatteluista saatujen tietojen ja toistaiseksi tehdyn näytteenoton tulosten nojalla tehtiin toimenpide-ehdotuksia laadunvalvontaan. Asbestin päätymistä Tarpaper Recycling Finland Oy:lle ei voida
pitää täysin mahdottomana, jonka vuoksi on syytä huomioida asia toiminnassa myös tulevaisuudessa. Toimenpide-ehdotuksissa päädyttiin säilyttämään vanha käytäntö, jossa asbestitodistus lähtökohtaisesti vaaditaan kaikilta asiakkailta, jotka tuovat kierrätettäväksi bitumikatetta vuotta 1985 vanhemmista kohteista ja tiedotusta asiakkaille kehotettiin jatkamaan. Näiden
toimenpiteiden lisäksi voidaan aloittaa näytteenotto vastaanotetusta materiaalista, mikäli asbestivapautta ei ole muutoin osoitettu. Pölynhallintaan
liittyen annettiin myös ehdotuksia, mutta niiden osalta nähtiin järkevänä
odottaa työhygieenisen selvityksen tekoa ja asiantuntijoiden lausuntoja
Aluehallintovirasto. 2015. Työpaikkatiedote 1/2015 [viitattu 15.12.2015].
Saatavissa: http://www.tyosuojelu.fi/tietoa-meista/ajankohtaista/tyopaikkatiedotteet.
Anttila, P., Heikkilä, P., Mäkelä, M., Schlünssen, V. & Priha, E. 2009. Retrospective Exposure Assessment for Carcinogenic Agents in Bitumen Waterproofing Industry in Finland and Denmark. The Annals of Occupational
Hygiene. Volume 53, Issue 2, 139–151 [viitattu 25.12.2015]. Saatavissa:
http://annhyg.oxfordjournals.org/content/53/2/139.long.
Asbestikomitean mietintö 1989: 66.
Asphalt Institute Inc. & European Bitumen Association. 2015. The Bitumen
Industry – A Global Perspective [viitattu 15.12.2015]. Saatavissa:
http://www.asphaltinstitute.org/wp-content/uploads/IS230_3rdedition.pdf.
Asumisterveysopas. 2009. Vaasa: Ympäristö- ja Terveyslehti.
Code of Federal Regulations. 2015. Title 40, Part 61, Subpart M, Appendix
A [viitattu 19.2.2016]. Saatavissa: https://www.gpo.gov/fdsys/pkg/CFR2015-title40-vol9/pdf/CFR-2015-title40-vol9-part61-subpartM-appA.pdf.
Crane, T. 1995. Polarized Light Microscopy of Asbestos. Salt Lake City,
Utah: Occupational Safety & Health Administration [viitattu 24.2.2016].
Saatavissa: https://www.osha.gov/dts/sltc/methods/inorganic/id191/id191.pdf.
Ekman, A. 1988. Asbesti korjausrakentamisessa. Helsinki: Rakentajan
Ekman, A. 2011. Toimiva asbestipurku. Työturvallisuuskeskus [viitattu
25.12.2015]. Saatavissa: http://www.tyoturva.fi/files/2134/Toimiva_asbestipurku.pdf.
Frank, A. & Joshi, T. 2014. The Global Spread of Asbestos. Annals of Global Health [viitattu 25.12.2015]. Saatavissa: http://www.sciencedirect.com/science/article/pii/S2214999614003191.
Forstén, L. 2016. Tutkimusjohtaja. Lemminkäinen Infra Oy. Haastattelu
Hengitysliitto. 2015a. Asbestoosi [viitattu 2.11.2015]. Saatavissa:
http://www.hengitysliitto.fi/fi/hengityssairaudet/asbestisairaudet/asbestoosi.
Hengitysliitto. 2015b. Opas asbestialtistuneille ja sairastuneille [viitattu
15.12.2015]. Saatavissa: http://www.hengitysliitto.fi/sites/default/files/oppaat/opas_asbestialtistuneille_ja_sairastuneille.pdf.
Hämäläinen, M. 2006. Kemikaaliturvallisuus työpaikoilla. Työturvallisuuskeskus.
Institute of Medicine. 2006. Asbestos: Selected Cancers. Washington,
D.C.: The National Academies Press [viitattu 25.12.2015]. Saatavissa:
https://masto.finna.fi/Record/nelli16_phkk.1000000000466022.
International Agency for Research on Cancer. 2012. Asbestos (chrysotile,
amosite, crocidolite, tremolite, actinolite and anthophyllite) [viitattu
15.12.2015]. Saatavissa: http://monographs.iarc.fr/ENG/Monographs/vol100C/.
Kattoliitto ry. 2013. Toimivat katot [viitattu 15.12.2015]. Saatavissa:
http://www.kattoliitto.fi/files/504/Toimivat_Katot_2013_reduced_size_.pdf.
Kaunismäki, J. Entinen työntekijä, Rakennusainetehdas Kerana. Haastattelu 2.2.2016.
Kekonen, A. 2016. Entinen toimitusjohtaja (eläköitynyt). Katepal Oy. Haastattelu 28.1.2016.
Koskinen, H., Karjalainen, A., Oksa, P. & Nordman, H. 2006. Asbestisairauksien diagnostiikka ja seuranta. Helsinki: Työterveyslaitos.
Laki eräistä asbestipurkutyötä koskevista vaatimuksista 684/2015. Saatavissa: http://www.finlex.fi/fi/laki/alkup/2015/20150684.
Lallukka, H. Erityisasiantuntija. Työterveyslaitos. Sähköpostiviesti
Lavinsky, R. 2010. Riebeckite [viitattu 7.1.2016]. Saatavissa: https://commons.wikimedia.org/wiki/File:Riebeckite-210685.jpg.
Leppänen, J. 2010. Asbestin tunnistaminen keinonenällä. Lappeenrannan
teknillinen yliopisto [viitattu 15.12.2015]. Diplomityö. Saatavissa:
https://www.doria.fi/bitstream/handle/10024/62893/nbnfife201005061814.pdf?sequence=3.
Loikala, M. & Ollila, T. 2015. Työhygieeninen selvitys kierrätysmateriaalia
sisältävän asfaltin sekoitus- ja levitystyössä 4.9.2015. Työterveyslaitos.
Millette, J. 2012. Asbestos Analysis Methods. Teoksessa Dodson, R &
Hammar, S. (toim.) Asbestos: Risk Assessment, Epidemiology and Health
Effects. Boca Raton, Florida: CRC Press. Saatavissa:
https://books.google.fi/books/about/Asbestos.html?id=v7WYtNDTU2IC&redir_esc=y.
Mowat, F., Weidling, R. & Sheehan, P. 2007. Simulation Tests to Assess
Occupational Exposure to Airborne Asbestos from Asphalt-Based Roofing
Products. The Annals of Occupational Hygiene [viitattu 12.3.2016]. Saatavissa: http://annhyg.oxfordjournals.org/content/51/5/451.short.
Nikkarinen, M., Aatos, S. & Teräsvuori, E. 2001. Asbestin esiintyminen ja
sen vaikutus ympäristöön Tuusniemellä, Outokummussa, Kaavilla ja Heinävedellä. Espoo: Geologian tutkimuskeskus [viitattu 25.12.2015]. Saatavissa: http://tupa.gtk.fi/julkaisu/tutkimusraportti/tr_152.pdf.
Nordic Waterproofing Oy. 2016. Katto- ja vedeneristysrakentamisen asiantuntija [viitattu 2.2.2016]. Saatavissa: http://www.kerabit.fi/yritys/yritys.
Oksa, P. 2013. Asbestille altistuminen ja asbestisairaudet [viitattu
8.11.2015]. Työterveyslaitos. Saatavissa: http://www.hengitysliitto.fi/sites/default/files/liitetiedostot/oksa_asbestialtistuminen_ja_sairaudet_hengitysliitto_311013.pdf.
Oksa, P., Korhonen, K. & Koistinen, P. 2013. Asbesti rakennustyössä [viitattu 15.12.2015]. Työterveyslaitos. Saatavissa: http://www.ttl.fi/fi/toimialat/rakennus/turvapakki/vaaralliset_aineet/eristeaineet/asbestituotteet/Documents/asbesti_rakennustyossa.pdf.
Oksa, P., Palo, L., Saalo, A., Aalto-Korte, K., Pesonen, M., Mäkinen, I. &
Tuomivaara, S. 2015. Ammattitaudit ja ammattitautiepäilyt 2013 [viitattu
15.12.2015]. Helsinki: Työterveyslaitos. Saatavissa: http://www.ttl.fi/fi/verkkokirjat/ammattitaudit/Sivut/default.aspx.
Olander, T. 2016. Asbestin käyttö Icopal Oy:n valmistamissa tuotteissa.
Rakennustieto. 1993. RT 08-10521. Asbesti, asbestikartoitus ja siitä aiheutuvat toimenpiteet.
Rakennustieto. 2014a. RT 20-11160. Haitta-ainetutkimus: Rakennustuotteet ja rakenteet.
Rakennustieto. 2014b. RatuTT 9.12. Haitta-ainepitoisten rakennusjätteiden jäteluokitus ja purkutapa.
Riala, R., Pirhonen, P. & Heikkilä, P. 1993. Asbesti purku- ja huoltotöissä.
Sainio, K. 2015. Projektipäällikkö, Icopal Katto Oy. Haastattelu 3.11.2015.
Santonen, T., Oksa, P., Kurppa, K., Wolff, H., Torstila, I. & Uitti, J. 2015.
Syöpä ammattitautina [viitattu 16.12.2015]. Suomen Lääkärilehti 5/2015,
227–228. Saatavissa: http://www.laakarilehti.fi/files/nostot/nosto5_3.pdf.
SFS 3868. 1981. Ilman laatu. Työpaikkailma. Asbestikuitujen laskentaperusteet. Suomen standardoimisliitto.
Siikanen, U. 2009. Rakennusaineoppi. Helsinki: Rakennustieto Oy.
Sosiaali- ja terveysministeriö. 2014. HTP-arvot 2014: Haitallisiksi tunnetut
pitoisuudet [viitattu 19.2.2016]. Saatavissa: http://www.julkari.fi/bitstream/handle/10024/116148/URN_ISBN_978-952-00-34795.pdf?sequence=1.
Suomen Asbestitekniikka Oy. 2015. Mitä tiedät asbestista [viitattu
15.12.2015]. Saatavissa: http://suomenasbestitekniikka.fi/hyva-tietaa/.
Tarpaper Recycling Finland Oy. 2014. Tietoa asbestista. PDF-dokumentti.
Tarpaper Recycling Finland Oy. 2015. Erilliskerätyn purkubitumin ja kattohuoparouheen, bitumenmixin, laadunvalvonta. PDF-dokumentti.
The Mesothelioma Center. 2015a. Mesothelioma & Asbestos Worldwide
[viitattu 15.12.2015]. Saatavissa: http://www.asbestos.com/mesothelioma/worldwide.php.
The Mesothelioma Center. 2015b. Asbestos-Related Conditions [viitattu
2.11.2015]. Saatavissa: http://www.asbestos.com/mesothelioma/relateddiseases.php.
Tuominen, K. 2014. Jätehuoltopäivät 4.10.2014 [viitattu 15.12.2015]. Saatavissa: http://www.jatehuoltoyhdistys.fi/ladattavat_tiedostot/Tuominen.pdf.
Tuominen, K. Maajohtaja. Tarpaper Recycling Finland Oy. Haastattelu
Tuominen, K. Maajohtaja. Tarpaper Recycling Finland Oy. Sähköpostiviesti 8.3.2016.
Työterveyslaitos. 2013a. Kemialliset vaaratekijät [viitattu 15.12.2015]. Saatavissa: http://www.ttl.fi/fi/toimialat/rakennus/rats/eristaja/kemialliset/sivut/default.aspx.
Työterveyslaitos. 2013b. Ammattisyöpätyöryhmän muistio 2013 [viitattu
25.12.2015]. Saatavissa: http://www.ttl.fi/fi/verkkokirjat/Documents/Ammattisyopatyoryhman_muistio_2013.pdf.
Työterveyslaitos. 2015a. Asbestin aiheuttamat keuhkopussin hyvänlaatuiset sairaudet [viitattu 2.11.2015]. Saatavissa: http://www.ttl.fi/fi/tyoterveyshuolto/ammattitaudit/esimerkkeja_ammattitaudeista/asbestin_aiheuttamat_keuhkopussin_hyvanlaatuiset_sairaudet/Sivut/default.aspx.
Työterveyslaitos. 2015b. Asbestin aiheuttama keuhkosyöpä ja mesoteliooma [viitattu 15.12.2015]. Saatavissa: http://www.ttl.fi/fi/tyoterveyshuolto/ammattitaudit/tavallisimpia_ammattitauteja/asbestin_aiheuttama_keuhkosyopa_ja_mesoteliooma/sivut/default.aspx.
Työterveyslaitos 2015c. Asbestimateriaalinäytteen ottaminen, pakkaaminen ja lähettäminen [viitattu 15.12.2015]. Saatavissa: http://www.ttl.fi/fi/palvelut/turvallisempi-tyoymparisto/poly-hiukkas-ja-kuituanalyysit/Documents/Asbestinaytteen_ottaminen_rakennusmateriaalista.pdf.
Työterveyslaitos. 2015d. Pölynäytteen ottaminen pyyhintämenetelmällä
[viitattu 15.12.2015]. Saatavissa: http://www.ttl.fi/fi/palvelut/turvallisempityoymparisto/poly-hiukkas-ja-kuituanalyysit/Documents/Polynaytteen_ottaminen_pyyhintamenetelmalla.pdf.
Työterveyslaitos. 2015e. Asbestikuitujen löytyminen työtiloista – toimintaohje ja terveysvaarat [viitattu 15.12.2015]. Saatavissa:
http://www.ttl.fi/fi/toimialat/rakennus/turvapakki/vaaralliset_aineet/eristeaineet/asbestituotteet/sivut/default.aspx.
Työterveyslaitos. 2015f. Asbestialtistumisen arviointi ammattitautiepäilyssä
[viitattu 16.12.2015]. Saatavissa: http://docplayer.fi/9265388-Asbestialtistumisen-arviointi-ammattitautiepailyissa.html.
Työturvallisuuskeskus. 2015. Riskien arviointi työpaikalla –työkirja [viitattu
6.3.2016]. Saatavissa: http://www.ttk.fi/files/2941/Riskien_arviointi_tyopaikalla_tyokirja_22052015_kerttuli.pdf.
Uibu, T. 2002. Retroperitoneaalifibroosin syiden selvitys – väitöskirja [viitattu 2.11.2015]. Saatavissa: https://www.tsr.fi/tutkimustietoa/tata-on-tutkittu/hanke/?h=102206&n=kuvaus.
U.S. Geological Survey. 2015. Images of Fibrous and Asbestiform Minerals [viitattu 30.12.2015]. Saatavissa: http://usgsprobe.cr.usgs.gov/picts2.html.
Valtioneuvoston päätös asbestityöstä 886/1987. Saatavissa:
http://www.finlex.fi/fi/laki/alkup/1987/19870886.
Valtioneuvoston päätös asbestityöstä 1380/1994. Saatavissa:
http://www.finlex.fi/fi/laki/alkup/1994/19941380.
Vikström, K. 1993. Asbesti asuinkerrostalossa. Helsinki: Rakennustieto
Virta, R. 2006. Worldwide Asbestos Supply and Consumption Trends from
1900 through 2003. Reston, Virginia: U.S. Geological Survey. Saatavissa:
http://minerals.usgs.gov/minerals/pubs/commodity/asbestos/index.html#myb.
Virta, R. 2013. Minerals Yearbook. U.S. Geological Survey. Saatavissa:
VNa 798/2015. Valtioneuvoston asetus asbestityön turvallisuudesta
798/2015. Saatavissa: http://www.finlex.fi/fi/laki/alkup/2015/20150798.
VNa 179/2012. Valtioneuvoston asetus jätteistä 179/2012. Saatavissa:
http://www.finlex.fi/fi/laki/alkup/2012/20120179.
VNa 331/2013. Valtioneuvoston asetus kaatopaikoista 331/2013. Saatavissa: http://www.finlex.fi/fi/laki/alkup/2013/20130331.
VNp 852/1992. Valtioneuvoston päätös asbestin ja asbestipitoisen tuotteen valmistuksen, maahantuonnin, myymisen ja käyttöön ottamisen kieltämisestä 852/1992. Saatavissa: http://www.finlex.fi/fi/laki/alkup/1992/19920852.
Zimbres, E. 2006. Chrysotile [viitattu 7.1.2016]. Saatavissa: https://commons.wikimedia.org/wiki/File:Chrysotile_1.jpg .
LIITE 1. ASBESTIA SISÄLTÄVIÄ BITUMIKATTOTUOTTEITA
LIITE 2. ICOPAL OY:N LAUSUNTO ASBESTISTA
Asbestia sisältävät bitumikatteet (Vikström 1993, 93–95)
Icopal A4000
Icopal A4600
Isolabit- lasikuituhuopa
Valmistaja Asbestipitoisuus ja- tyyppi
Icopal Oy Täyteaineena noin 1 %
Lasikudos imeytetty bitumin ja
asbestijauheen seoksella
Johns-Manville (asbestikattohuopa) Insulator Asbestipitoinen kattohuopa
(maahantu
Katepal Evers muovi
Oy Katepal Käytetty Paraisten Kalkin asbestia
Katepal Extra
Katepal Evers N:o 1
Katepal Evers N:o 2
Katepal A N:o 0
Katepal N:o 1
Katepal N:o 2
1970- luku
1960- luku
Katteen alushuopa
Bitumikateliimat (Vikström 1993, 96–97)
Pikipoika- kate- ja
Asbestipitoisuus ja- tyyppi Käyttötarkoitus
Lemminkäinen Oy krysotiilia alle 10 %
Bitumikattohuopien 1970-1982
ja -kattolaattojen
Bitumikattolaattojen 1970-1982
Bitumimaalit (Vikström 1993, 97–98)
Ico- bitumimaali
Katepal- kattopinnoite
Pikipoika- bitumimaali
Pikipoika- kattopinnoite
Decoralt
Sitko- bitumi
Suolahden Terva Oy
Asbestipitoisuus ja- tyyppi
Krysotiilia noin 5 %
Sisältää asbestikuituja
Katon hoito
Huopakattomaali
Kattojen korjaus ja sively sekä
huopakaton liimaus
Bitumikitit (Vikström 1993, 97–98)
Pikipoika- bitumikitti Lemminkäinen Oy Jopa yli 20 %
Kolojen paikkaus, kittaus,
putkien läpivientieristykset
Hanko- kattokitti
Oy Ha-Te-Ke Ab
Kattojen halkeamien tiivistys 1930- luku
Hanko- kattotiivike
Sisältää asbestia
Bitumiemulsiot (Vikström 1993, 95–96)
BIL 105/85 (n:o 90)
Oy Katepal
Katepal-Kilpi bitumieriste n:o 90
Laycold- kattoemulsio 2
OTK Kattohuopatehdas,
Rakennusainetehas Kerana
Asbestipitoinen liuos Katteen
pintasively ja
singelin kiinnitys
Sisältää asbestikuituja Bitumikatteen
päällystysruiskutus
Keracold- kattoemulsio
Rakennusainetehdas Kerana
Kymppikate
Amspro Products Inc
Vahvistettu pitkillä
(maahantuoja Oy Falcken & Co Ab) asbestikuiduilla
Bitumikatteiden
Kattojen suojaaine
KYMENLAAKSON AMMATTIKORKEAKOULU Rakennustekniikka / Korjausrakentaminen Ahti-Tapio Rieppo
ASUINRAKENNUSTEN PERUSKORJAUSTEN HAITTA-AINEPURKUJEN VALVONTA Antti Hyyryläinen
BETONILAATTALATTIAN KORJAUSTAPOJEN TARKASTELU
Organisaation muutos mahdollisuutena itsensä kehittä- miselle Lotta Hermonen
Työhyvinvointi Case Lindex Oy Kerava Klemola, Sanna Leinonen, Eveliina